Ističe rok za registraciju stambenih zajednica – TV Kikinda\nIstiče rok za registraciju stambenih zajednica\nNovim Zakonom o stanovanju i održavanju zgrada predviđeno je da svaka zgrada ima upravnika koji može biti iz redova stanara ili profesionalnog upravnika koji je zaposlen u firmi koja je registrovana i za poslove organizatora upravljanja u zgradama. Jedna od firmi u Kikindi koja ima mogućnost da zapošljava profesionalne upravnike je i “Bela vila”, a kako ističe rok za registraciju stambenih zajednica organizovan je sastanak na kome su predstavnicima stanara predočena nova zakonska rešenja.\n-Zakon predviđa organizovano, plansko i od strane države kontrolisano održavanje stambeno zgrada. Za sprovođenje ovog zakona biće zaduženo Ministarstvo građevine, sobraćaja i infrastrukture. Svaka zgrada ima status pravnog lica, a vlasnici stanova su ti koji odgovaraju za zgradu. Sav novac koji stanari zgrada daju za održavanje idu na njihov račun. Oni su ti koji kontrolišu i na koji način se troše sredstva – istakao je Novica Anđelković, vlasnik “Bele vile”.\nUkoliko stanari ne mogu da se organizuju i izaberu upravnika među sobom ili angažuju profesionalca sa strane, lokalna samouprava će u zgradi uvesti prinudnu upravu i angažovati profesionalnog upravnika sa liste koju će voditi Privredna komora Srbije. Njega će plaćati stanari dok ne izaberu upravnika.\nJedinstvenu evidencija podataka o stambenim zajednicama vodiće Agencija za privredne registre i biće javno dostupna na internet strani agencije.\n3 novembra, 2017 Aleksandra Djuran\n← “Koreni i krila” tema desetog UNESCO kampa Besplatna analiza zemlje →


Nemačka aviokompanija Lufthanza privremeno će obustaviti letove iz Minhena za Zagreb i Sarajevo i ne planira da ih nastavi pre letnje sezone 2021. godine. Lufthanza je prethodno obustavila letove između Frankfurta i Zagreba, prenosi portal SEEbiz.\nKroacija erlajns namerava da obnovi svoje poslovanje u glavnom gradu Bavarske od 16. decembra, dok za uslugu Minhen - Sarajevo, koja je obnovljena tek prošle sedmice, neće biti stalne alternative. Lufthanza je u početku planirala da tokom decembra izvrši 38 letova za Zagreb i 16 za Sarajevo, izveštava EX-Yu Aviation.\nUsred kontinuiranog uticaja ograničenja putovanja na potražnju, Lufthanza grupa navodi da će njene avionske kompanije ponuditi najviše 25 odsto prošlogodišnjih kapaciteta do kraja sledećeg meseca.\nMeđu prevoznicima Lufthanza grupe, Austrian erlajns privremeno je obustavio letove za Zagreb, dok je Jurovings otkazao poslovanje za Sarajevo, ali i dalje održava letove do glavnog grada Hrvatske.\nInače, Lufthanza je i dalje prisutna u regionu, pružajući usluge od Frankfurta do Beograda i Ljubljane, dok austrijska kompanija nastavlja da služi Beogradu, Podgorici, Prištini, Sarajevu i Skoplju.


Kosovo: Za 6 meseci 160 novih slučajeva kancera dojke | KoSSev\nKosovo: Za 6 meseci 160 novih slučajeva kancera dojke\nSubota 02. septembar 2017, 16:00\nIzvor: Radio Slobodan Evropa (Deo teksta je izvorno preveden sa albanskog)\nU prvoj polovini ove godine na Kosovu je zabeleženo 160 novih slučajeva raka dojke. U istom periodu prošle godine bilo je 20 slučajeva manje, kažu zvaničnici. Istovremeno, prema rečima zvaničnika Onkološkog instituta, tokom jedne godine na Kosovu, od različitih vrsta kancera - oboli oko 800 lica.\nDirektor Instituta za onkologiju Univerzitetskog kliničkog centra na Kosovu, Ekrem Hiseni, kaže za Radio Slobodna Evropa da ova situacija ne predstavlja stvarno povećanje broja pacijenata sa rakom dojke, već je svest žena o ranoj dijagnozi uticao na povećanje broja pacijenata, pošto su mnogi slučajevi u prošlosti otkriveni u kasnijim stadijumima bolesti.\nAlarmantno: Broj slučajeva kancera na Kosovu povećan za 80%\n"Skoro svake godine broj ljudi sa rakom raste, ali to je sada više zbog toga što sada imamo ranu detekciju i povećava se efikasnost opreme, a onda postoji i veća svest. Zato mislim da ovo povećanje nije zabrinjavajuće," kaže Hiseni.\nŠto se tiče lekova za lečenje raka dojke, naglasio je, pokrivenost je bila dobra tokom ovog perioda godine.\n"Za rak dojke imamo stabilno snabdevanje, ali u četvrtom kvartalu može doći do nedostatka, jer vlada ne funkcioniše, a to može uticati (na snabdevanje, prim. red.). S vremena na vreme nedostaje herceptin - lek koji se koristi za lečenje karcinoma dojke," kaže Hiseni.\nIstraživanja Svetske zdravstvene organizacije već su upozoravala da uz veću pažnju rak može biti sprečen na mnogo načina.\nPatolozi na Kosovu kažu da razvijene zemlje imaju posebne preventivne programe. Oni uzrokuju da smrtnost od raka bude 30 posto, u poređenju sa 70 odsto u nerazvijenim zemljama niskog budžeta.\nInače, prema istraživanju i podacima koje je predstavio Nacionalni odbor za kancer na Kosovu, u celom svetu se na godišnjem nivou zabeleži 14 miliona novih slučajeva kancera, dok se predviđa da će do 2030. godine taj broj porasti na 21,7 miliona, naveli su zvaničnici na terenu.\nU vezi sa smrtnošću kancera u svetu, trenutno je 8,2 miliona slučajeva godišnje, dok se do 2030. godine očekuje 13 miliona smrtnih slučajeva.


12:57 27 Oktobar 2020\n„Sutra će nam diktirati koje automobile da vozimo“: Nemačka zvaničnica ogorčena sankcijama SAD\nPremijerka nemačke zemlje Meklenburg – Zapadna Pomeranija Manuela Švezig izjavila je da Evropa treba jasno da stavi do znanja Americi da su pretnje sankcijama zbog izgradnje gasovoda „Severni tok 2“ – neprihvatljive, prenosi „Virtšaftsvoh“.\nOperator projekta „Severni tok 2“ – „Nord strim 2 AG“ nije upoznat ni sa kakvim sudskim procesima koji bi Poljskoj omogućili da uspori projekat izgradnje tog gasovoda, saopšteno je iz kompanije.\nKijev namerava da u Evropskoj Uniji stvori grupu koja treba da zaustavi izgradnju gasovoda „Severni tok 2“, rekao je predsednik Ukrajine Petar Porošenko.\nAmerički državni sekretar Reks Tilerson izjavio je danas da se SAD protive izgradnji gasovoda „Severni tok 2“, koji bi trebalo da poveže Rusiju i Nemačku, navodeći da će gasovod ugroziti energetsku bezbednost Evrope.\nVećina država EU podržava da se Evropskoj komisiji dâ mandat za pregovore sa Moskvom o stvaranju pravne osnove za rad „Severnog toka 2“, izjavio je evropski komesar za energetiku i klimu Migel Arias Kanjete.\nPod novim sanckijama SAD Moskvi može se naći bilo kakva saradnja EU i Rusije, što će naneti štetu energetskom osnabdevanju EU, rekao je za „Nei osnaburker cajtung” opunomoćenik federalne vlade Nemačke za saradnju sa Rusijom Gernot Erler.\nAgencija „Blumberg“ optužila je zvanični Berlin zbog toga što je ujedinio i ohrabrio Evropu da podrži antiruske sankcije, ali je pritom teško reći da Nemačka strogo poštuje ove mere.\n12:41 Ruski naučnik: U koroni nema ničeg natprirodnog


Vesti – CRSR\nJačanja kapaciteta za pripremu i sprovođenje projekata koji se finansiraju iz sredstava Evropske unije.\nKolašin, 13. – 16. novembar 2018. – Predstavnici 30 organizacija civilnog društva iz Crne Gore, Srbije i Bosne i Hercegovine učestvovali su na trening na temu Upravljanje projektnim ciklusom, u cilju jačanja kapaciteta za pripremu i sprovođenje projekata koji se finansiraju iz sredstava Evropske unije. Tokom treninga, učesnici su imali priliku da saznaju više o […]\nDanas je u sali SO Kuršumlija održana prezentacija publikacije koja je nastala u okviru projekta „Ka unapređenju lokalnih usluga u oblasti životne sredine i voda u opštini Kuršumlija“ NVO Centar za razvoj i saradnju regiona koji se sprovodi u okviru programa Evropski PROGRES. Okupljenima na ovoj radionici, Miloš Ivanović, ekspert za komunikacije je izložio sadržaj […]\nU Kuršumliji je održana druga radionica u sklopu projekta “Ka unapredjenju lokalnih usluga u oblasti zivotne sredine i vodnih resursa u opstini Kuršumlija” koji se sprovodi u okviru programa Evropski PROGRES. Aleksandar Maksimović, menadžer projekta je, uz uvodni pozdrav i zahvalnost svim učesnicima, istakao značaj ovog projekta i same saradnje nevladinih organizacija sa JKDP “Toplica” […]\nPovodom 22. marta Svetskog dana voda, aktivisti NVO CRSR su nizom promotivnih aktivnosti i predavanja najmlađima na temu potrebe zaštite i značaja očuvanja vodnih resursa na teritoriji opštine Kuršumlija. Sve aktivnosti su realizovane u sklopu projekta „Ka unapređenju lokalnih usluga u oblasti životne sredine i voda u opštini Kuršumlija“, koji se sprovodi u okviru programa […]\nNastavljene aktivnosti u okviru projekta Ka unapređenju lokalnih usluga u oblasti životne sredine i voda u opštini Kuršumlija\nU Kuršumliji su nastavljene aktivnosti u okviru projekat “Ka društveno odgovornim politikama za bolje lokalne usluge“. U skladu sa predviđenim aktivnostima, održan je trening u organizaciji Centra za razvoj i saradnju regiona na kome su su se okupili predstavnici javnih preduzeća, organizacija civilnog društva, medija, mladih i lokalne samouprave iz opštine Kursumlija. Na samom početku, […]\nOdržano predavanje za kuršumlijske gimnazijalce\nUčenici Gimnazije, u saradnji sa aktivstima Divac Fondacije i NVO Centar za razvoj i saradnju regiona, današnji dan, 1. decembar, dan koji je u svetu poznat kao Svetski dan borbe protiv virusa HIV (AIDS), sproveli su edukaciju za učenike Gimnazije iz Kuršumlije o prevenciji virusa HIV uz pomoc stručnih lica iz Doma Zdravlja iz Kuršumlije […]\nOdržan sastanak sa predstavnicima lokalne samouprave Kuršumlija i JKDP Toplica u okviru projekta “Ka unapređenju lokalnih usluga u oblasti životne sredine i voda”\nProjektni tim CRSR je u okviru projekta “Ka unapređenju lokalnih usluga u oblasti životne sredine i voda” održao sastanak sa predstavnicima lokalne samouprave Kuršumlija i JKDP Toplica je održan dana 12.09.2016. godine i tom prilikom predstavnici opštine I JKDP Toplica detaljno upoznati sa projektnim zadacima i planom realizacije projekta. Projektni tim CRSR je dobio čvrsta […]\nPartnerstvo za zajednicu – evropska podrška za 24 nova projekta opština i organizacija civilnog društva, među njima i CRSR u saradnji sa opštinom Kuršumlija i JPKD Toplica\nEvropska unija i Vlada Švajcarske su, preko razvojnog programa Evropski PROGRES podržali 24 nova partnerska projekta organizacija civilnog društva i lokalnih samouprava sa ukupno 320.100 evra. Svi odobreni projekti prvenstveno imaju za cilj da doprinesu ekonomskom osnaživanju i povećanju zapošljivosti među ranjivim grupama stanovništva sa jugoistoka i jugozapada zemlje, kao i unapređenju njihove socijalne uključenosti. […]\nKuršumlijska gitarijada 2016\nNakon više od 15 godina, u Kuršumliji se 8 i 9. jula 2016 godine održala „Kuršumlijska gitarijada 2016.“ u organizaciji Centra za razvoj i saradnju regiona – CRSR, u saradnji sa Kancelarijom za mlade i Turističkom organizacijom Kursumlije, a pod pokroviteljstvom Opštine Kuršumlija. Na završnoj večeri, nastupila je i grupa „Orthodox Celts“. Zahvaljujući inicijativi mladih […]\nPublikacija “Unapređenje životne sredine na nivou lokalnih samouprava u Topličkom regionu”\nPublikacija “Unapređenje životne sredine na nivou lokalnih samouprava u Topličkom regionu” je izrađena je u okviru projekta Ka društveno odgovornim lokalnim politikama u oblasti životne sredine u Topličkom regionu. Projekat su zajednički implementirali CRSR, Intermedia iz Blaca i Toplički centar za ljudska prava iz Prokuplja. Ovaj projekat se realizovao u okviru SENSE programa, koji implementira […]


Uhapšeni krijumčari Avganistanaca - JuGmedia\nNIŠ/PREŠEVO – Niška policija je jutros, oko dva časova nakon ponoći na državnom putu Beograd – Niš kod Gornje Toponice zatekla 20 državljana Avganistana u zaustavljenom vozilu marke „reno espas“ nemačkih registarskih oznaka.\nNiški policajci su zatekli državljane Avganistana bez ličnih dokumenata, koji su ilegalno ušli na teritoriju Srbije.\nPolicijski službenici u Nišu su uhapsili S. Š. (24), I. A.(19) i I. A. (22), svi iz Preševa, zbog sumnje da su izvršili krivično delo nedozvoljen prelaz državne granice i krijumčarenje ljudi i određeno im je zadržavanje do 48 sati.\nDvojica stranih državljana zatražili su azil, te im je izdata potvrda za boravak u Prihvatnom centru u Sjenici. Ostali strani državljani su sprovedeni u Prekršajni sud u Nišu, koji im je odredio kaznu zatvora od po 10 dana i izrečena im je zaštitna mera udaljenje stranaca sa teritorije Republike Srbije u trajanju od jedne godine, nakon čega su sprovedeni u KPZ Niš.


Kelly: Trump neće produžiti rok za DACA program\nDjeca i mladi obuhvaćeni DACA programom na jednom od protesta u septembru 2017.\nŠef kabineta američkog predsjednika, general John Kelly, izjavio je u utorak da grupa od oko 690.000 mladih ljudi koje su roditelji nelegalno doveli u SAD, i koji se zovu "dreamers"-i (sanjari), neće biti priotitet za deportaciju.\nHiljade mladih koje su roditelji doveli ilegalno u SAD bili su zaštićeni od deportacije u okviru programa nazvanog DACA (DAKA) koji je 2012. uveo predsjednik Barack Obama. Taj program je omogućio mladim imigrantima da studiraju i dobiju dozvole za rad iako su nelegalno dovedeni u SAD.\nKelly je manjoj grupi novinara na Kapitolu rekao da ne očekuje da će predsjednik Donald Trump produžiti DACA program nakon 5. marta, ali da "sanjari" neće biti deportovani.\nOni će, rekao je šef kabineta Bijele kuće, vjerovatno ostati u SAD ako nemaju kriminalni dosije.\n"Oni nisu prioritet za deportaciju", rekao je američki zvaničnik.\nTrump ima zakonska ovlaštenja da produži DACA program, ali prema riječima Kellya to neće učiniti, niti tražiti od Kongresa da to djeluje.\nKako je rekao, američki zakonodavci će tako biti "pod pristiskom da reaguju".\nDACA je u centru spora republikanaca i demokrata u pregovorima oko budžeta u Kongresu. Novi rok za dogovor ili novu blokadu finansiranja vlade ističe krajem ove sedmice (9.februara) i demokrate traže jasan dogovor oko "dreamersa" odnosno novi program zaštite mladih imigranata.


SPORTING ŽELI DA MU SE ODUŽI: Sprema velika čast za Ronalda\nPredsednik zeleno-belih već ima spremnu ideju.\nPortugalci su u jučerašnjem meču kvalifikacija za Evropsko prvenstvo imali lak posao pošto su sa 3:0 savladali Luksemburg na stadionu ''Žoze Alvalade''.\nOsim lakog trijumfa Portugalije na stadionu Sportinga, meč je bio interesantan pošto je predsednik zeleno-belih najavio da bi stadion mogao da promeni ime u časta najboljeg fudbalera Portugalije u istoriji. Za sada su u opticaju tri verzije nvoog imena - ''CR7 >> Pročitaj celu vest na sajtu SrbijaDanas.com << Arena'', ''Kristijano Ronaldo Stadion'' i trenutno najpopularnija, mešavina istorije i sadašnjosti ''Estadio Žoze Alvalade CR7''.\n- Kristijano jeste i uvek će biti jedan od najvećih simbola našeg kluba. Ponosni smo što nas ljudi povezuju sa Ronaldom, najboljim igračem na svetu. Ideja promena imena stadiona je tu, ne odbacujemo je, štaviše bili bi ponosni - rekao je predsednik Sportinga Frederiko Varandas.\nPogledajte kako izgleda Rakel Jakob, devojka golmana Porta Žozea Saa


Prevod materijala sa grčkog na bugarski jezik - Audio verzija\nBesplatni online prevod sa grčkog na bugarski jezik\nZa online prevod sa grčkog na bugarski jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nPrevod sa grčkog na bugarski jezik\nDa li zbog blizine dve zemlje tek nam se klijenti sve češće obraćaju sa zahtevom za prevođenje sa grčkog jezika na bugarski. A budući da su članovi našeg tima i prevodioci i sudski tumači za oba jezika, sasvim očekivano možemo da izvršimo prevod svih sadržaja u ovoj kombinaciji jezika. Tako ćemo u relativno kratkom roku prevesti video i audio materijale, odnosno književna dela svih vrsta, ali i reklamne sadržaje, odnosno sve one materijale koji su vezani za oblast interneta, kao i dokumenta svih vrsta.\nKod prevoda dokumenata je naročito važno da znate i to da u bilo kojoj poslovnici Akademije Oxford možete da dobijete i njihovu overu od strane lica ovlašćenog za to, to jest sudskog tumača. Time ćete zapravo dobiti dokument kojim je potvrđeno da je u potpunosti veran originalu i koji možete da koristite u bilo kojoj prilici, kao i svaki drugi originalan dokument. Zato sudski tumači moraju da imaju i originalna dokumenta, koja nam dostavljate na uvid, to jest ili ih šaljete preko kurirske službe, odnosno donosite u našu poslovnicu, te ih možete poslati i preporučenom poštanskom pošiljkom, kako bi oni mogli da izvrše sve potrebne provere između originala i prevoda. Kada sudski tumač ustanovi da ne postoji razlika između ova dva dokumenta, on na prevod sa grčkog jezika na bugarski stavlja svoj pečat i time mu daje važnost u pravnom i zakonskom smislu. Može da se dogodi i da tom prilikom primeti određena odstupanja, kada ćemo predložiti da se izvrši usluga lekture i korekture prevedenog dokumenta, a za koju su u našem timu zaduženi stručni lektori i korektori, tako da nemate razloga za brigu. Nakon što oni završe svoj deo posla, dokumenta će ponovo proslediti sudskom tumaču, koji će ovom prilikom moći da ih overi i to bez ikakvih teškoća. Jedino kada možete da nam dostavite dokumentaciju mejl jeste kada su vam njihovi prevodi potrebni vrlo brzo, kako bi sudski tumači i prevodioci mogli praktično odmah da započnu njihovu obradu i time ispune zahtev za hitnim prevodom. Podrazumeva se da je i tada klijentima obaveza dostave originale na uvid, ali je neophodno da vode računa o roku koji su zadali.\nIako u mnogim situacijama obrada dokumenata podrazumeva samo njihov prevod sa grčkog jezika na bugarski, te overu od strane na zvaničnog sudskog tumača, zakon nalaže i za određena dokumenta stavljanje takozvanog Apostille pečata. U pitanju je haški pečat koji se stavlja isključivo na zakonom određena dokumenta i to tačno na određen način, odnosno ili se stavlja posle prevoda i overe ili se stavlja pre njih. A ukoliko se stavlja pre njih, tada se ne prevodi samo sadržaj dokumenta, već i taj pečat, što znači da ovaj proces traje duže nego onaj drugi. Nemojte zaboraviti da sudski tumači i prevodioci Akademije Oxford nemaju nadležnost u ovom slučaju, tako da vam ne mogu biti od velike pomoći, ali će vas svakako uputiti na one sudske organe koji mogu da vam daju sve potrebne informacije. Prevedena i overena dokumenta preuzimate u našoj poslovnici ili će vam biti dostavljena na određenu adresu. Znajte da usluga dostave na adresu nije uračunata u cenu obrade dokumentacije, te da se naplaćuje prema cenovniku kurirske službe koja vam i dostavlja pošiljku, a neophodno je da platite kuriru kada je budete preuzimali.\nPrevodioci i sudski tumači će na vaš zahtev obraditi i pasoš, uverenja o državljanstvu, odnosno ličnu kartu, potvrdu o prebivalištu, te venčani list, krštenicu i umrlicu, to jest izvod iz matične knjige venčanih, rođenih i umrlih, odnosno različite vrste dozvola, počev od vozačke, preko saobraćajne, pa do dozvole za boravak i radne dozvole. Takođe prevodimo i overavamo i ona dokumenta koja se dovode u vezu sa poslovanjem preduzetnika i kompanije, kao što su fakture, rešenja o osnivanju pravnih lica, finansijski izveštaj, statuti preduzeća, bilansi stanja, odnosno revizorski izveštaji, osnivački akti preduzeća, te poslovne odluke i ostala dokumenta ove vrste. Pored njih prevodimo i naučne patente i radove, odnosno diplomske i seminarske radove, te nastavne planove i programe fakulteta, diplome i dodatke diplomi, kao i rezultate naučnih istraživanja, odnosno potvrde o redovnom školovanju, svedočanstva završenih razreda osnovnih i srednjih škola, ali i uverenje o položenim ispitima i sva ostala dokumenta koja se predaju nadležnim institucijama, a tiču se bilo oblasti nauke, bilo obrazovanja.\nSpecijalizovani smo i za prevođenje sa grčkog jezika na bugarski za tekovine Evropske Unije, a na zahtev klijenata obrađujemo i sve vrste licenci, sudske presude, tužbe, odluke, rešenja i žalbe, odnosno punomoćja za zastupanje, ugovore, sertifikate i nepomenuta pravna akta. Kako mnoge nadležne službe često zahtevaju različite vrste potvrda, uverenja, izjava i saglasnosti, to našim klijentima nudimo i njihovo prevođenje sa grčkog jezika na bugarski (uverenje o nekažnjavanju, potvrda o slobodnom bračnom stanju, potvrda o redovnim primanjima, saglasnost za zastupanje, potvrda o stanju računa u banci, uverenje o neosuđivanosti, potvrda o stalnom zaposlenju i druge).\nPored dokumenata, u ovoj jezičkoj kombinaciji obrađujemo i one sadržaje koje su vezani za oblast marketinga, odnosno interneta. A pod tim najpre mislimo na sve tipove reklamnih letaka i flajera, odnosno brošure, plakate, PR tekstove, te kataloge usluga ili proizvoda, pa čak i vizit karte, kao i online kataloge, web sajtove i prodavnice, te softverske programe i aplikacije.\nTakođe prevodimo i članke iz novina, odnosno dečije časopise, ali i ilustrovane i stručne. Obrađujemo i poetska i prozna dela, odnosno romane, ali i beletristiku i udžbenike. A sa grčkog jezika na bugarski prevodimo i sve tipove tekstova, počev od onih čija tema je vezana za oblast turizma, odnosno ekonomije, prava, politike ili finansija, preko onih koji se tiču ekologije i zaštite životne sredine, komunikologije, marketinga, farmacije, nauke i medicine, pa do onih koji su u vezi sa građevinskom industrijom, informacionim tehnologijama i komunikologijom. Prednost kod prevođenja ovakvih materijala leži u činjenici da čitava komunikacija između klijenata i naših stručnjaka može da se odvija putem mejla, uzevši u obzir da nije potrebno izvršiti njihovu overu pečatom zvaničnog lica, to jest sudskog tumača.\nJoš jedna u nizu usluga koje pružamo se odnosi na obradu video i audio materijala, odnosno zabavnih emisija, serija, radijskih, ali i televizijskih reklamnih poruka, te informativnih emisija, igranih filmova, kao i dokumentarnih i animiranih filmova, zatim dečijih emisija i crtanih filmova. A kako su u u našem timu i titleri, odnosno grupa umetnika koji su posebno usmereni na sinhronizaciju ovako prevedenih sadržaja, to klijenti kod nas mogu dobiti i njihovu finalnu obradu odnosno titlovanje ili sinhronizaciju, kako bi u što kraćem roku mogli da ih puštaju, ne samo na televiziji ili radiju, već i u bioskopu, odnosno da plasiraju na internetu.\nUsmeno prevođenje sa grčkog jezika na bugarski je isto usluga koju pružaju naši sudski tumači i prevodioci, a pored konsekutivnog, vrše i simultano, te prevođenje pomoću šapata, koje spada u red posebnih vrsta usmenog prevoda, za koje je vrlo mali procenat stručnjaka u Srbiji specijalizovan. Prilikom pripreme ponude ćemo na osnovu dostavljenih informacija o samoj organizaciji događaja odrediti koja vrsta usmenog prevoda je najbolja, a u ponudu možemo po potrebi uvrstiti čak i iznajmljivanje opreme za simultano prevođenje.\nPrevodi poslovnih dokumenata sa grčkog jezika na bugarski i overa sudskog tumača\nSa grčkog jezika na bugarski prevodimo apsolutno sva poslovna dokumenta, počev od bilansa stanja, faktura i rešenja o osnivanju pravnih lica, preko poslovnih izveštaja, pa do osnivačkih akata i statuta preduzeća, kao i svih vrsta poslovnih odluka.\nPrevodimo naravno i lična dokumenta, odnosno uverenja o državljanstvu, potvrde o prebivalištu, pasoše, vozačke dozvole, lične karte, kao i krštenice, umrlice i venčani list, odnosno dozvole za boravak i radne dozvole. Prevodioci sudski tumači Akademije Oxford će na zahtev klijenata obraditi i lekarske nalaze, ali i građevinske projekte, odnosno sva ostala dokumenta koja se svrstavaju u građevinsku, medicinsku, tehničku, ali i dokumentaciju za tender.\nNa zahtev klijenata obrađujemo i ona dokumenta koja su vezana za oblast nauke i obrazovanja, poput recimo rezultata naučnih istraživanja,a diploma i dodataka diplomi, prepisa ocena, odnosno svedočanstava o završenim razredima osnovnih i srednjih škola, uverenja o položenim ispitima i drugih. Obrađujemo i tekovine Evropske Unije, ali i ona dokumenta koja se pred nadležnim službama, odosno sve vrste izjava, potvrda, uverenja i saglasnosti.\nPrevod tekstova iz oblasti menadžmenta sa grčkog jezika na bugarski\nPrevodioci i sudski tumači će kada je to potrebno prevesti sve vrste tekstualnih sadržaja sa grčkog na bugarski jezik. A kako nam se klijenti najčešće obraćaju sa zahtevom za prevođenje tekstova iz oblasti menadžmenta u ovoj kombinaciji jezika, to je i jedini razlog zbog čega smo izdvojili upravo ovu oblast . Naravno, naši stručnjaci obrađuju i one tekstove čije teme vezane za oblast ekonomije, prava, politike, finansija, bankarstva, odnosno sociologije i psihologije, filozofije, ali i građevinske industrije, komunikologije, turizma, marketinga ,te informacionih tehnologija i ostalih naučnih disciplina.\nNa vaš zahtev vršimo i usmeno prevođenje sa grčkog na bugarski jezik, to jest specijalizovani smo i za konsekutivno i za simultano, ali i za prevođenje uz pomoć šapata. A u skladu sa zahtevima događaja, možemo da svim zainteresovanim klijentima ponudimo mogućnost i za iznajmljivanje opreme za simultano prevođenje. Sem toga, nudimo vam i obradu reklamnih sadržaja, odnosno plakata i flajera, PR tekstova, kataloga, vizit kartica ali i brošura.\nPrevodi filmova sa grčkog na bugarski jezik\nUsluga koje se odnose na prevođenje filmova sa grčkog jezika na bugarski uključuje svakako i njihovo titlovanje, a po želji i sinhronizaciju koju vrše naši stručnjaci. Osim dokumentarnih i animiranih, prevodimo i igrane, ali crtane filmove, kao i sve vrste serija. Takođe na zahtev klijenata obrađujemo i rradio, ali i televizijske reklamne poruke, kao i dečije, informativne, zabavne i obrazovne emisije.\nA kod nas sv klijente očekuje i prevod internet sadržaj sa grčkog jezika na bugarski,a a na prvom mestu web sajtova, ali i softvera, odnosno online kataloga i internet prodavnica. Naši klijenti će vrlo brzo shvatiti zbog čega su prevodioci i sudski tumač Akademije Oxford tako uspešni, jer će se zahvaljujući primeni pravila optimizacije sadržaja za internet i njihovi njihovi sajtovi, odnosno online katalozi i prodavnice koji su prevedeni vrlo brzo naći u samom vrhu rezultata pretrage.\nPoslovnica grčki na bugarski bugarski na grčki\nza grčki i bugarski jezik


Vučić: Spremite se za ova radna mesta, Erdogan dovodi u Srbiju 150 biznismena i firmi.. | Web-Tribune.com\nHome / AKTUELNO / Vučić: Spremite se za ova radna mesta, Erdogan dovodi u Srbiju 150 biznismena i firmi..\nVučić: Spremite se za ova radna mesta, Erdogan dovodi u Srbiju 150 biznismena i firmi..\n11. jula 2017.\tAKTUELNO 2 Comments\nPredsednik Turske Redžep Tajip Erdogan dovešće u Srbiju 150 biznismena kako bi uspostavili poslovne kontakte sa srpskim privrednicima, najavio je danas predsednik Srbije Aleksandar Vučić.\nVučić je, posle sastanka sa Erdoganom u Istanbulu, rekao da veruje da će njegov turski kolega u najkraćem roku posetiti Srbiju i da ga je zamolio da to bude na više dana, kako bi mogli da razgovaraju o svim regionalnim i političkim temama.\nPredsednik je konstatovao da trgovinska razmena Srbije sa Turskom raste iz godine u godinu i da očekuje će se to i dalje nastaviti.\n“Imao sam razgovore sa turskim kompanijama zainteresovanim za tekstilnu industriju, privatizaciju naših banja i za neke druge oblasti za koje do sada nismo videli takvo interesovanje turskih investitora”, rekao je Vučić.\nOn je dodao da veruje da će uz podršku Erdogana i Turske, to doneti nove rezultate, još više zaposlenih i veći rast BDP-a Srbije, što je za nas od velikog značaja.\nVučić je istakao i da je Turska jedna od zemalja koja je najvažnija za punu regionalnu stabilnost i mir.\n“I mi poštujemo tursku snagu, poštujemo i sebe, i mislimo da možemo da izgradimo dobro i iskreno prijateljstvo između srpskog i turskog naroda i srpske i turske države”, zaključio je Vučić.\nDanašnji sastanak bio je prvi zvanični bilateralni sastanak Vučića i aktuelnog predsednika Turske.\nVučić je ranije danas, na zasedanju 22. Svetskog naftnog kongresa u Istanbulu, izjavio da Srbija očekuje da će druga linija „Turskog toka“ proći kroz Srbiju i Zapadni Balkan.\n„Uzimajući u obzir činjenicu da se trenutno gradi ’Turski tok‘, Srbija očekuje sporazum da jedan krak krene preko teritorije Srbije i teritorije zemalja Zapadnog Balkana. Ova opcija je, naravno, u interesu Srbije i drugih zemalja regiona“, rekao je Vučić.\nVučić učestvuje na najvećem energetskom forumu, 22. Svetskom naftnom kongresu u Istanbulu, a od jutros je razgovarao sa predstavnicima turskog biznisa o investicijama u Srbiji.\nProjekat „Turski tok“ predviđa izgradnju dve linije magistralnog gasovoda preko dna Crnog mora pojedinačnog kapaciteta 15,75 milijardi kubnih metara gasa. Jedna linija predviđena je za isporuku gasa direktno na tursko tržište, a druga za isporuku gasa tranzitom preko Turske u Evropu. Izgradnja prve linije počela je u maju ove godine i planirano je da počne sa radom u martu 2018. Vreme puštanja u rad drugog kraka je 2019. godina.\nRanije su predstavnici ruskih vlasti više puta navodili da je izgradnja druge linije „Turskog toka“, predviđene za evropske potrošače, moguća tek nakon dobijanja garancija EU i Evropske komisije da će ova infrastruktura biti potrebna.\nPrevious Strani mediji upozoravaju: EU gubi Balkan, moguće fatalne posledice..\nNext UVOD U HAOS NEVIĐENIH RAZMERA? Španska ministarka odbrane zapretila Kataloniji vojnom silom ako pokuša da se otcepi!


Nastavljen protest Protiv diktature\nBeta 14. aprila 2017. 19:15\nUčesnici protesta „Protiv diktature“ nakon okupljanja ispred Doma Narodne skupštine Srbije prošetali su večeras pored Skupštine Beograda, Terazijama, na kratko se zaustavili na Trgu Republike i Svetogorskom ulicom nastavili do Takovske, gde su ispred zgrade RTS-a seli na kolovoz i uzvikivali „Dole diktatura“ i pevali „Onesvesti se“.\nU koloni ima najviše mladih, kao i roditelja sa decom, a neki učesnici poveli su u protestnu šetnju i kućne ljubimce.\nProtesnu povorku predvode dobošari i veliki transparent „Fer i slobodni izbori, sloboda medija, departizacija, decentralizacija, zaštita i poboljšanje radnih prava“., a učesnici takodje uzvikuju „AV, AV“, „Vučuću lopove pokrao si izbore“, „Vučiću ološe“, „Uhapsite Vučića“, „Izlazite napolje“ i pevaju „Onesvesti se“.\nProtest „Protiv diktature“, 12. po redu, počeo je večeras u Beogradu okupljanjem u 18.00 sati ispred Doma Narodne skupštine Srbije, odakle se kolona sa nekoliko stotina uglavnom mladih uputila ka Terazijama u šetnju centralnim gradskim ulicama.\nSaobraćaj u tim delovima grada je zatvoren, a protest se odvija bez incidenata.\nKako se navodi na Fejsbuk stranici „Protiv diktature“, studenti zahtevaju smenu političke elite na čelu s Aleksandrom Vučićem, fer i slobodne izbore, smenu članova Republičke izborne komisije i Regulatornog tela za elektronske medije, slobodu medija koja bi se ogledala u smeni odgovornih urednika Radio-televizije Srbije i Radio-televizije Vojvodine i oštrih kazni za urednike svih medija koji krše medijske zakone i kodeks.\nProtesti „Protiv diktature“ počeli su u ponedeljak, 3. aprila, dan posle izbora.


Međunarodna agencija S&P zadržala kreditni rejting BiH - Akta.ba\nGlobalna pandemija koju je uzrokovao Covid-19 odrazit će se na ekonomiju BiH, direktno i kroz vanjskotrgovinske kanale.\n04.05.2020. 16:29 / Izvor: Fena\nMeđunarodna rejting agencija Standard and Poor's (S&P) je 30. aprila ove godine objavila vanrednu procjenu kreditnog rejtinga BiH, koju provodi za većinu zemalja zbog krize izazvane pandemijom virusa Covid-19.\nU odnosu na redovnu procjenu sa početka marta, zadržan je rejting "B", dok su izgledi izmijenjeni sa pozitivnih na stabilne.\nImajući u vidu globalni karakter pandemije, kao i izazove koje predstavlja za zdravstvene, ekonomske i finansijske sisteme u okruženju i svijetu, zadržavanje rejtinga i ovakvi izgledi znače da se očekuje kako će mjere koje se poduzimaju u BiH doprinijeti znatnom ublažavanju negativnih efekata pandemije.\nPrema mišljenju analitičara ove agencije, globalna pandemija koju je uzrokovao Covid-19 odrazit će se na ekonomiju BiH, direktno i kroz vanjskotrgovinske kanale. S&P očekuje da će realni GDP u 2020. godini biti smanjen za pet posto, te da će fiskalni i vanjski izgledi BiH također biti pogoršani. Ekonomski oporavak se očekuje u 2021. godini.\nRejting bi u narednih 12 mjeseci mogao biti i povećan, ukoliko ekonomski oporavak bude i snažniji, ili brži od očekivanog, i ukoliko se poboljša ozračje u kojem se donose domaće politike.\n"Prvenstveno, bilo bi poželjno vidjeti manje konfrontirajuće politike, i politike bazirane na konsenzusu, koje su orjentisane ka strukturalnim reformama i snažnijoj podršci ekonomskom rastu.", saopćeno je iz Ureda za komunikacije Centralne banke BiH.\nDevizne rezerve BiH na kraju marta manje za 2,4%


CPD je pokrenuo Pravosuđe po meri deteta - Blitz RS - Vesti\nCentar za prava deteta (Centar) pokrenuo je digitalnu platformu „Pravosuđe po meri deteta“ putem koje deca i mladi mogu da se informišu o pravima koja imaju ukoliko dođu u kontakt sa pravosudnim sistemom. Ujedno, platforma može biti važan resurs za roditelje, staratelje i druge aktere koji su u kontaktu sa decom i mladima. Platforma sadrži osnovne informacije o tome šta je pravosuđe po meri deteta, zatim koji su najčešći razlozi zbog kojih dete može da dođe u kontakt sa zakonom i koja prava ima ukoliko dođe u kontakt sa zakonom kao žrtva, svedok ili učinilac krivičnog dela. Pored toga, dostupni su i korisni informativni materijali u oblasti pravosuđa po meri deteta, koji su razvijeni u saradnji sa decom i mladima iz Kluba DX, pri Centru.\nPlatforma je nastala zbog potrebe da se deca edukuju o pravima koja imaju ukoliko dođu u kontakt sa zakonom, jer rezultati istraživanja „Pravosuđe po meri deteta iz ugla dece i mladih“, koje je Centar sproveo u 2020. godini, ukazuju na to da 44 % dece i mladih iz opšte populacije nisu uopšte informisani o pravima koja imaju ukoliko dođu u kontakt sa pravosudnim sistemom, dok 28% ispitanika tvrdi da je delimično informisana, a samo 3% smatra da je u potpunosti informisana.\nU izradi digitalne platforme učestvovali su članovi i članice Dečjeg savetodavnog odbora, koji je uspostavio Centar u okviru projekta FOCUS. Članovi i članice Dečjeg savetodavnog odbora su prethodno učestvovali na radionici na temu medija, umetnosti i javnog nastupa, kako bi se podstakla njihova kreativnost i aktivno učešće u izradi informativnih materijala. Imali su priliku da učestvuju i u izradi videa „Individualna procena deteta u kontaktu sa zakonom“, koji ukazuje na značaj primene multidisciplinarne individualne procene deteta koje dođe u kontakt sa pravosudnim sistemom bilo kao žrtva, svedok ili učinilac krivičnog dela. Pored toga, oni su u protekle dve godine, aktivno učestvovali na radionicama, kako bi se edukovali o značaju pravosuđa po meri deteta, a sa fokusom na individualnu procenu deteta u kontaktu sa zakonom. Kao dečji zagovarači, učestvovali su i u konsultativnom procesu za izradu Strategije EU o pravima deteta, kao i na sastancima koje su organizovale evropske organizacije.\nPlatformu pogledajte na linku.\nCelu vest na stranici Centra za prava dete pogledajte ovde.


Svet Autor:Ksenija Prodanović16. mar. 202113:05\nDokaza o povezanosti AstraZenekine vakcine sa pojavom tromba nema mnogo, ali su evropske vlade u svom "oprezu" uzele u obzir i druge faktore kada su donele odluku o suspenziji primene Oksfordske vakcine.\nSZO poziva da se nastavi sa primenom AstraZenekine vakcine\nViše zemalja Evropske unije suspendovalo je upotrebu AstraZenekine/Oksfordske vakcine protiv koronavirusa iako i Svetska zdravstvena organizacija i Evropska agencija za lekove savetuju ljude da se vakcinišu istom. Razlog koje su evropske zemlje navele je „oprez“.\nU medijima se poslednjih dana pojavilo nekoliko izveštaja o pojavi tromba kod šačice vakcinisanih, kao i ređeg oboljenja trombocitopenije – smanjenja broja krvnih pločica što može da izazove masovno krvarenje. Smrt od posledica pojave krvnih ugrušaka prijavljena je kod vakcinisanih u Austriji i Italiji koja je prekinula sa korišćenjem vakcina iz jedne isporuke iz straha da su zaražena. Smrt od trombocitopenije prijavljena je i u Norveškoj, kao i tri slućaja hospitalizacije zbog iste.\nDok vlade širom sveta dižu rampu, većina naučnika koluta očima u neverici. SZO i EMA će se danas odvojeno sastati kako bi ispitali situaciju oko vakcine ali naglašavaju da za sada nema dokaza da su trombovi posledica vakcine.\nStručnjaci kolutaju očima u neverici\nStručnjaci kažu da broj slučajeva tromba i trombocitopenije kod vakcisanih nije ništa viši od onog kod nevakcinisanih. Međunarodno udruženje za trombozu, koje predstavlja medicinske stručnjake iz celog sveta, navelo je prošle sedmice da „mali broj prijavljenih trombotičnih slučajeva kod vakcinisanih u poređenju sa milionima vakcinisanih protiv kovida 19 ne predstavlja direktnu vezu“.\nKrvni ugrušci su uobičajeni, naveli su oni, ali ništa više kod onih koji su vakcinisanih. Stručnjaci čak preporučuju da se vakcinišu i oni koji imaju istoriju tromboze i uzimaju lekove za razblaživanje krvi jer je prednost vakcine protiv bolesti od koje je umrlo više od 2,6 miliona ljudi mnogo veća od rizika od tromba.\nBritanci odlučno: Nema dokaza o vezi vakcine i tromboze\nU Britaniji, Regulatorno telo za lekove i medicinska sredstva i Komitet za vakcinaciju koje savetuju vladu odlučni su u stavu da AstraZeneka ne izaziva tromb.\n„Britanija je primenila 11 miliona doza AstraZeneke i nije došlo ni do kakve promene u broju tromboza od početka vakcinacije“, rekao je profesor Entoni Harden, glavni savetnik premijera. On je naveo da Regulatorno telo za lekove i medicinska sredstva blisko sarađuje sa kolegama iz sveta i razmatra slučajeve ali da „dostupni dokazi ne navode na zaključak da je vakcina uzrok“.\nKompanija AstraZeneka saopštila je da su registrovali 15 slučajeva duboke venske tromboze i 22 plućne embolije u celoj Britaniji i EU do 8. marta. „To je mnogo manje nego u opštoj populaciji ove veličine i sličan je broju drugih licenciranih kovid 19 vakcina“, navodi se u saopštenju.\nOve izjave ipak ne dotiču mnogo evropske vlade, zbog čega, piše Gardijan, treba uzeti u obzir i druge faktore.\nPrvi je da niko ne može da isključi eventualne posledice na osnovu testiranja desetina hiljada ljudi. Slična situacija bila je i sa pandemijom svinjskog gripa 2019. kada je kasnije ptkriveno da je jedna od 55.000 vakcina Pandemriksa izazvala poremećaj spavanja, narkolepsiju kod dece. Samo u Britaniji oko 100 ljudi boluje od ovog poremećaja zbog kog pacijent zaspi bez upozorenja tokom dana.\nBaš iz tog razloga, eksperti će naročito pomno proučavati netipične slučajeve pojave krvnih ugrušaka. U Danskoj, 60-godišnjak koji je preminuo imao je „veoma neobične“ simptome. Norveška je takođe saopštila da je hospitalizovala troje sa „neobičnim simptomima“.\nVlade, sa druge strane, moraju da uzmu u razmatranje i druge stvari osim naučnih dokaza. Tu je poverenje javnosti – u vakcine ali i u ministre.\nFrancuska, na primer, muku muči sa vakcinacijom jer u ovoj zemlji postoji duga istorija sumnjičavosti javnosti prema farmaceutskim kompanijama čemu je doprineo debakl sa vakcinom protiv svinjskog gripa. Francuska je kupla milione doza koje su ljudi odbili da prime. U ovoj zemlji, gde je jak antivakserski pokret, takođe muku muče i sa vakcinisanjem dece protiv boginja.\nSa druge strane, Nemačka kojom korona hara, je prva odbila da primenjuje AstraZenekinu vakcinu na starijim od 65 jer nisu imali dovoljno dokaza da je efikasna kod starijih.\nA tu su i zalihe. Britanija ima solidnu zalihu vakcina dok Evropa nema – zbog problema u distribuciji, proizvodnji i nesuglasica baš sa AstraZenekom koja je ponovo smanjila obećane doze vakcina na trećinu obećanog, oko 30 miliona u prvom kvartalu. Zbog toga je suspendovanje vakcine u Evropi gde je inače nema dovoljno mnogo lakše nego negde drugde – na primer u Australiji i Kanadi koje su saopštile da i dalje nastavljaju sa vakcinacijom svog stanovništva.


Tema: Uništenje terorista\n23.06.2009., 11:23 #1\nMedvedjev naredio uništenje terorista\nNapad bombaša samoubice trebalo je da zaustavi žestoku akciju kojom je Jevkurov saterao bandite u teško dostupne oblasti Ingušetije i Čečenije. Predsednik kritično, ali stabilno, povređen i njegov mlađi brat, a vozač ostao na mestu mrtav\nMOSKVA - U oblasti glavnog grada Ingušetije, Nazranja, juče je uveden režim antiterorističke operacije zbog atentata na predsednika te ruske republike Junusa-Bek Jevkurova. Pokušaj ubistva odigrao se u jutarnjim časovima, a Jevkurov se nalazi u stabilnom, ali kritičnom stanju. Kako je ovo treći atentat u poslednje tri nedelje, predsednik rusije Dmitrij Medvedjev naredio je juče „žestok i direktan odgovor do uništenja bandita“, a ministar unutrašnjih poslova Rašid Nurgalijev otputovao je u Nazranj radi organizacije i koordinacije aktivnosti MUP-a.\nSličan napad je izvršen i na ranijeg predsednika Murata Zjazikova. On je aprila 2004. u eksploziji lakše ranjen, a povređeno je i šest osoba. Nepunih pet godina kasnije na kuću Zjazikova je ispaljena granata, ali niko nije stradao.\nU Nazranju je avgusta 2005. u napadu ranjen premijer Ingušetije Ibrahim Malsagov, a pripadnik njegovog obezbeđenja je ubijen. U glavnom gradu Ingušetije ubijen je 13. juna ove godine bivši republički vicepremijer Bašir Aušev.\nHeroj Rusije na Kosovu\nJevkurov (46) izabran je na dužnost 31. oktobra 2008. na pet godina, nakon višegodišnje karijere na komandnim dužnostima u ruskoj vojsci, u kojoj je služio od 1982. On je nedavno ruskim medijima otkrio da je kao 38-godišnji major specijalne jedinice Glavne obaveštajne uprave Generalštaba ruskih Oružanih snaga i kao komandir odreda učestvovao u specijalnoj operaciji u Prištini u vreme upućivanja ruskih vojnika iz BiH na Kosovo. Itar-TASS podseća da je za hrabrost i heroizam Jevkurov ukazom predsednika 13. aprila 2000. dobio priznanje „Heroj Rusije“.\n- Operacije uništavanja bandita treba da budu nastavljene da bi oni koji izvršavaju takve akcije shvatili da će odgovor biti direktan i žestok. Pokušaj ubistva Jevkurova je posledica njegovog rada na uvođenju reda i uništavanju bandita. Nadam se da će taj rad, kao što ste ranije činili, biti nastavljen i dalje, čak i pojačano - rekao je Medvedjev.\n- Posle stupanja Jevkurova na dužnost predsednika, aktiviran je rad na suprotstavljanju banditskoj ilegali, u poslednje vreme sproveden je veliki broj specijalnih operacija, između ostalog i sa uključenjem potencijala lokalnih policijskih i pravosudnih organa. Policije Ingušetije i susedne Čečenije su zajedno sprovodile specijalne operacije i praktično saterale bandite u teško dostupne oblasti te dve republike. Najverovatnije je ova današnja akcija pokušaj uticaja na stanje, destabilizacije situacije, jer je banditska ilegala više puta pretila Jevkurovu - rekao je direktor Federalne službe bezbednosti Aleksandar Bortnjiko na sastanku sa Medvedjevim.\nMUP je juče pojačao privremenu operativnu grupu u Ingušetiji, a Medvedjev je naložio čelnicima MUP-a i FSB-a da drže situaciju pod kontrolom i redovno ga izveštavaju o situaciji.\nPrema podacima ingušetijskog MUP-a, pokušaj ubistva je izvršen tako što je u kolonu sa predsedničkim vozilom upao automobil sa teroristom-samoubicom, marke „tojota kamri“, napunjen eksplozivom, i sudario se direktno sa blindiranim „mercedesom-221“, u kojem je bio Jevkurov i njegovo obezbeđenje. Vozač Mustafa Katijev je na mestu poginuo, a bezbednjaci su ranjeni, a Ministarstvo zdravlja Ingušetije agenciji Itar-TASS je saopštilo da je Jevkurovljev mlađi brat Uvajs zadobio povrede srednjeg stepena.\n23.06.2009., 11:24 #2\nRe: Uništenje terorista\nkako ? pa cek da urade nesto\n23.06.2009., 11:25 #3\npolako sad ce da bidne,njima doslo do dupeta\n23.06.2009., 11:26 #4\nKada cemo mi ove nase sto su se odomacili?\nRegionalizacija i unistenje Srbije\nPoslednja poruka: 11.06.2009., 16:55\nNova oružja za masovno uništenje\nPoslednja poruka: 22.09.2007., 14:48


DAN POSLE: Na severu Kosova mirno, ali napeto, uhapšeni Srbi danas pred prištinskim sudom – Visegradlive.com\nHome / Region / DAN POSLE: Na severu Kosova mirno, ali napeto, uhapšeni Srbi danas pred prištinskim sudom\nDAN POSLE: Na severu Kosova mirno, ali napeto, uhapšeni Srbi danas pred prištinskim sudom\n24. Novembra 2018.\tRegion, Srbija 49 Views\nKOSOVSKA MITROVICA – U severnom delu Kosovske Mitrovice jutros je mirno ali napeto.\nAdvokat Dejan Vasić, pravni zastupnik Dragiše Markovića, jednog od četvorice Srba uhapšenih u severnoj Kosovskoj Mitrovici, kazao je da je njegov klijent trenutno smešten u policijskoj stanici u Prištini i da će danas biti izveden pred Osnovni sud u Prištini. Vasić je rekao da nema preciznu informaciju zbog čega su četvorica Srba uhapšena, ali da se dovode u vezu sa ubistvom predsednika Građanske inicijative “Sloboda, demokratija, pravda (SDP)” Olivera Ivanovića.\nOn je za Radio-televiziju Srbije ocenio da je “čudno” to što se uhapšeni nalaze u Prištini, s obzirom da se ubistvo dogodilo u severnoj Kosovskoj Mitrovici, zbog čega smatra da predmet treba da bude u tom gradu.\nAdvokat Vasić je rekao da, pored dvojice uhapšenih policajaca, koji su kolege, druga dvojica uhapšenih među sobom “nemaju nikakve veze”.\nPrevious Čišćenje arterija na prirodan način\nNext Aplikacija koja brine ako preterate s upotrebom mobilnog telefona


DTF štampači - štampa majica u punom koloru - Mincom d.o.o. Novi Sad\nDTF štampači – štampa majica u punom koloruurednik2021-07-16T11:44:52+02:00\nDTF štampači su štampači za mala i srednja preduzeća, kao i za reklamnu industriju\nU današnjem brzom poslovnom okruženju, potrebna vam je i tehnologija koja može da se prilagodi takvoj brzini, kao što su DTF štampači. Ovi kompaktni štampači, u kombinaciji sa CMYK+WW bojama pomažu u ispunjavanju potrebe vašeg poslovanja. DTF štampači ističu se kvalitetnom belom štampom, kao i originalnim CMYK bojama.\nŠtampajte svoj beli dizajn na prenosnim FILM folijama i prebacite ga na tkanine kao i na druge materijale. Oslobodite svoju kreativnost i pronađite svoj stil, uz DTF štampač možete štampati na papirima formata A3 sa DTF Epson L1800 ili velikoj rolni sa DTF Mini štampačem. Počnite sa DTF štampom sa belim mastilom uz niske troškove. DTF štampači savršeni su štampači za šivaonice, foto-radnje, štampu u modnoj industriji, štampu na uniformama i radnim odelima, proizvođače modela, hobiste i razne kreativce\nŠta sve nude DTF štampači\nProces pečenje nakom štampe sa DTF štampači -ma je seledeći:\nZagrejte presu na 165C° i stavite DTF film na majicu, pritisnite presu i držite 15 sekundi. Nakon 15 sekundi podignite presu i ostavite da se film ohladi i tek kada se potpuno ohladi skinite film sa materijala.\nSada ste dobili vaš dizajn na majici, ali ukoliko želite da dopečete Vaš dizajn na majicu, potrebno je da pritisnete presu još 5-7 sekundi na 165C°\nUkoliko razmišljate o kupovini jednog od naših paketa sa DTF štampači -ma pritisnite OVDE


Pošta Srbije organizuje glasanje za izbor marke povodom 140 godina diplomatskih odnosa Srbije i SAD\nBeta 1. jula 2021. 16:45\nPovodom velikog jubileja 140. godina zvaničnih diplomatskih odnosa SAD-a i Srbije, JP Pošta Srbije u saradnji sa ambasadom SAD u Beogradu, 15. oktobra 2021. godine emitovaće dve prigodne poštanske marke u formi bloka, saopšteno je danas iz Pošte Srbije.\nKako bi motivi ove važne emisije prigodnih poštanskih maraka u što većoj meri oslikali one vrednosti, simbole i ljude koji se u javnosti Srbije doživljavaju kao najsnažnija veza Srbije i SAD, Pošta Srbije, ambasada SAD u Beogradu i kompanija Rakuten Viber organizuju glasanje putem aplikacije Vajber za najbolji predlog za prigodnu poštansku marku.\nViše od milion i sto hiljada članova zajednice Viber Srbija biće u prilici da glasa u posebnoj anketi za jedan od pet predloga koje su izradili profesionalni autori poštanskih maraka JP Pošta Srbije.\nGlasanje za članove zajednice Viber Srbija biće otvoreno od petka, 2. jula u 10 časova, na linku:\nMF5oDfew , a pobednik će biti proglašen u ponedeljak, 5. jula.\nPobedničko rešenje biće objavljeno i na zajednici Viber Srbija 5. jula posle 10 časova i 15. oktobra će se naći na poštanskoj marki kojom se slavi 140 godina diplomatskih odnosa Srbije i SAD, navodi se u saopštenju Pošte Srbije.\nTokom svečanog prijema povodom američkog praznika Dana nezavisnosti 4. jula, koji se organizuje u rezidenciji američkog ambasadora u Beogradu 2. jula, zvanice će biti u prilici da vide izložene predloge umetničkih dela autora poštanskih maraka Pošte Srbije i predloge izgleda emisije izradjenih na osnovu ovih umetničkih dela, kao i da glasaju za najbolji predlog.\nOvo je prvi put da Pošta Srbije u saradnji sa jednim diplomatskim predstavništvom u Beogradu i kompanijom Rakuten Viber organizuje ovakvo promotivno glasanje.\nMasovnost glasanja, koju obezbedjuje aplikacija Vajber, dodatni je doprinos izgradnji boljih odnosa Srbije i SAD, a učešće gradjana doprineće izboru prigodne poštanske marke koja je najrelevantniji pokazatelj onih vrednosti koje danas spajaju Srbiju i SAD.


BIVŠI PREDSEDNIK SE JAVIO: Prva reakcija Đilasa na kandidaturu Danilovića - Košarka, Vesti\nHotSport»Košarka»Vesti»BIVŠI PREDSEDNIK SE JAVIO: Prva reakcija Đilasa na kandidaturu Danilovića\nBIVŠI PREDSEDNIK SE JAVIO: Prva reakcija Đilasa na kandidaturu Danilovića\nPetar Lazić| 2016-12-08T15:00:49+02:00\t8. dec 2016. 15:00|0 komentara|HotSport\nNakon što je Predrag Danilović danas podneo zvaničnu kandidaturu za predsednika Saveza, to je prokomentarisao bivši čelni čovek Dragan Đilas.\nĐilas je u izjavi o podnošenju kandidature Danilovića rekao da je srećan i zadovoljan kada je video ko će ga naslediti.\nBivši predsednik Košarkaškog saveza Srbije je dodao puno reči hvale o nekadašnjem košarkašu Partizana i time pokazao da je veoma srećan što će baš njemu “prepustiti fotelju”.\n– Zaista sam i srećan i zadovoljan što će jedna takva košarkaška legenda doći posle mene na čelo KSS. Saša Danilović je jedan od najboljih košarkaša Srbije u našoj istoriji. U više situacija kada sam sarađivao sa njim uverio sam se da mu je interes srpske košarke bio uvek prioritet u odnosu na bilo koje klupske interese. Ponosan sam što se opredelio da na mestu potpredsednika zadrži ljude koje sam i ja predložio na te funkcije, dodajući u svoj tim i jednog od najboljih srpskih privrednika Bojana Raduna. Dolazak Saše Danilovića na čelo Saveza je najbolja garancija da će i Savez i košarka uopšte nastaviti da se razvijaju, rekao je Đilas.\nDragan Đilas se osvrnuo i na uspešno vođenje Partizana od strane Danilovića kada su crno-beli beležili neke od najvećih uspeha nove istorije kluba:\n– Predrag Danilović je čovek pod čijim rukovođenjem je Partizan stigao i do Fajnal fora Evrolige. Uz to je bio i član borda FIBA Evrope u dva mandata, zaključio je doskorašnji prvi čovek srpske košarke.


Šef pregovaračke grupe: Do kraja 2019. Srbija spremna za poglavlje o životnoj sredini - European Western Balkans\nŠef pregovaračke grupe: Do kraja 2019. Srbija spremna za poglavlje o životnoj sredini\nBEOGRAD – Drugi nacrt pregovaračkih pozicija za Poglavlje 27 – Životna sredina – Srbija bi trebalo da dostavi do decembra ove godine, a očekuje se da će do kraja 2019. biti spremna za njegovo otvaranje, rekao je šef pregovaračke grupe Ivan Karić, prenosi Euractive.rs.\nPrilagođavanje Srbije sa standardima EU u ovoj obalsti koštaće, kako se trenutno procenjuje, 11,5 milijardi evra, što čini ovo poglavlje jednim od najskupljih za primenu.\nKarić je dodao i da će Ministarstvo tražiti prelazne periode za sektore tretmana otpadnih voda, upravljanja komunalnim otpadom i industrijske direktive.\nZa tretman otpadnih voda Srbija će morati da izgradi 359 novih postrojenja i više od 10.000 kilometara kanalizacije, a ukupni troškovi iznosiće 3,8 milijardi evra.\nŠto se tiče komunalnog otpada, u planu je da do 2020. bude reciklirano 50%, a do 2025. 65%, dok je, prema podacima iz 2016, reciklirano samo 3%.\nPrilagođavanje u oblasti industrijskog zagađenja podrazumeva izdavanje itengrisanih dozvola za više od 200 kompanija.\n“Cilj priprema za poglavlje 27 je da unapredimo životnu sredinu, da je čuvamo, da razvijamo ‘zelenu’ ekonomiju kao priliku za jačanje domaće privrede i otvaranje radnih mesta u ekološki vrednoj proizvodnji”, zaključio je Karić.\nIvan KarićPoglavlje 27\nSrpska delegacija napustila konferenciju o spoljnoj politici EU zbog Kosova\nEU ulaže 1,5 miliona evra za razvoj istraživačkog novinarstva


Izrael: Bojeva municija opravdana\nIzraelskom vojnom istragom utvrdjeno je da su izraelske oružane snage počinile ozbiljne greške kad su se pripremale za napad na humanitarni brod, koji je u maju plovio ka Gazi, koji se završio sa ljudskim žrtvama. Medjutim, u istroj istrazi se navodi da je opravdano to što su komandosi koristili bojevu municiju.\nDevetoro pro-palestinskih aktivista ubijeno je kada su izraelski komandosi presreli flotilu brodova koja je nastojala da probije izraelsku blokadu te palestinske teritorije.\nIzraelskom unutrašnjom vojnom istragom takođe je utvrdjeno da je bilo profesionalnih i operativnih grešaka na prilično visokom nivou komande, prilikom prikupljanja obaveštanjni podataka i u procesu donošenja odluka – ali da nije bilo nehata.\nTakođe je utvrdjeno da se vojska nije adekvanto pripremila za mogućnost da vojnici naidju na nasilni otpor tokom te operacije.\nIzrael navodi da su izraelski komandosi delovali u samoodbrani kada su otvorili vatru na putnike broda koji je prevozio humanitarnu pomoć, koji su ih, kako komandosi tvrde, napali kada su se iz helikoptera spustili na jedan turski brod.


Mala opština Mondragone, na jugu Italije blizu grada Kaserta, proteklih dana bila je u centru pažnje kao novo žarište Kovida19, među stranim radnicima koji tu žive i rade.\nPobuna stranih radnika, protiv karantina, prerasla je u sukob između lokalnog stanovništva i stranaca, a Italijani su, strane radnike većinom Bugare, optuživali da šire zarazu i kriminal.\nMeđutim, prema pisanju dnevnog lista Avenire, žrtve kriminala u tom gradu su upravo stranci, jer je policija otkrila i privela pravdi grupu Italijana koji su seksualno iskorištavali maloletne migrante bez roditeljske pratnje.\nU presudi sudija navodi, kako piše list, da su seks sa decom plaćali po 5 ili 10 evra, pićem, cigaretama ili dopunom za mobilni telefon.\nDeca koja su seksualno iskorištavana su maloletni migranti, koji su došli u Italiju bez roditelja, a poreklom su Bugari, Egipćani, Albanci.\nPrema pisanju lista Avenire, 62 stranice presude su kao iz horor filmova. Osuđeni Italijani su u međusobnim razgovorima, koje je policija snimila, pokazali okrutnost, aroganciju, uverenje da su superiorni, nekažnjivi i totalno odsustvo saosećanja prema patnji maloletnika".\nUžasavajuće povrede indijskih vojnika u sukobu u Himalajima 19\nNa virtuelnoj Nedelji UN protiv terorizma 122 zemlje 16\nOni koji krše ljudska prava na britanskoj crnoj listi 17\nZatvara se granica između dve najveće australijske države 15\nTropska oluja Eduard formirala se nad Atlantikom 18\nVulin negativan na Kovid 19\n18:45 July 06, 2020


Otvaranje kopa Buvač za novi život rudnika - GradPrijedor.com - Portal grada Prijedora\nHome»Društvo»Otvaranje kopa Buvač za novi život rudnika\nOtvaranje kopa Buvač za novi život rudnika\n31. jula 2009. 2 Mins Read\n„ArcelorMittal Prijedor“ u periodu od septembra do novembra pokrenuće novi rudokop Buvač čime će biti okončana eksploatacija rude na dosadašnjem ležištu Jezero, izjavio je direktor ovog preduzeća Mladen Jelača. „Novi kop značiće novi život za naše preduzeće. Investicija je vrijedna 30 miliona evra, a procjenjuje se da rudokop Buvač ima 45 miliona tona zaliha željezne rude i oko 150 miliona tona jalovine, što znači da će se eksploatisati narednih dvadesetak godina“, rekao je Jelača.\n„ArcelorMittal Prijedor“ ima 700 radnika, a kako je procjena da može raditi sa 670 zaposlenih, radnicima je ponuđen takozvani dobrovoljni odlazak iz preduzeća uz stimulativni bonus. Za napuštanje preduzeća do sada se prijavilo 14 radnika, uglavnom onih koji ispunjavaju jedan od uslova za penzionisanje, a biće im isplaćene otpremnine i po 6.000 KM.\n„Mislimo da je to najkorektniji i najbezbolniji način da dovedemo broj radnika na racionalan nivo. Želimo izbjeći davanje otkaza ili iskazivanje tehnološkog viška“, dodao je Jelača.\nU prvom polugodištu „ArcelorMittal Prijedor“ proizveo je 400.000 tona rude, a za drugih šest mjeseci planirana je proizvodnja pola miliona tona rude, što bi na godišnjem nivou značilo smanjenje za 25 odsto od ranije planiranih 1,2 miliona tona rude. Proizvodnja je prilagođena smanjenoj prodaji do čega je došlo usljed globalne ekonomske krize. U prijedorskom preduzeću su zbog toga odlučili da ne gomilaju zalihe rude u skladištima već da se okrenu smanjenju proizvodnje. „ArcelorMittal Prijedor“ rudu isporučuje željezarama matične kompanije „ArcelorMittal“ u Zenici, Poljskoj, Češkoj i Rumuniji. Srna\nSindikat „ArcelorMittala Zenica“ zatražio je od rukovodstva kompanije da se izjasni prema nezvaničnim informacijama po kojima ova kompanija uskoro namjerava da otpusti najmanje 800 radnika.\nPredsjednik Sindikata Islam Imamović potvrdio je da se obratio generalnom direktoru preduzeća M.K. Srinivasanu i da mu je odgovoreno da se radi o spekulacijama. Ukoliko se informacije, pak, pokažu tačnim Imamović smatra da će najveću krivicu snositi Vlada FBiH, od koje je nedavno Uprava „ArcelorMittala“ zatražila da se saglasi s izmjenama privatizacionog ugovora i omogući smanjenje broja radnika i obima proizvodnje.\n„Sve je u rukama federalne vlade, jer ona treba da da zeleno svjetlo, a time bi preuzela i odgovornost za posljedice po radnike. Prihvatanje zahtjeva za izmjenama privatizacijskog ugovora bio bi neozbiljan potez“, kaže Imamović.


Francuski ministar: Projekcije rezultata izbora su "demokratski šok"\njuni 20, 2022 - 12:31 popodne Kod vijesti : 1268365 Izvor : ABNA24 Link:\nABNA24:Francuski ministar finansija Bruno Le Mer (Maire) kazao je za televiziju France 2 da su projekcije rezultata današnjih izbora "demokratski šok", no dodao da su strahovi da državom više neće moći upravljati neutemeljeni.\nLe Mer je istakao da će stranka predsjednika Emanuela Makrona (Emmanuel Macron) zadržati najviše mjesta u parlamentu, te dodao da je presudno obratiti se političkim rivalima koji dijele Makronove ideje.\n- Ono što me brine je da bi država mogla biti blokirana, zbog čega bismo mogli izgubiti sposobnost da provedemo reformu i zaštitimo francuski narod, pogotovo što se tiče kupovne moći - dodao je Le Mer.\nRepublikanci (Les Republicains) su vjerovatni partneri kojima bi se Makron mogao obratiti u svrhu formiranja vladajuće koalicije. Također bi mogao pokušati voditi manjinsku vladu koja bi trebala s drugim strankama pregovarati o zakonima od slučaja do slučaja - rekao je.\nKristijan Jakob (Christian Jacob), lider francuske konzervativne stranke Republikanci, kazao je, međutim, u nedjelju da će njegova stranka ostati u opoziciji nakon što je predsjednik Emanuel Makron izgubio apsolutnu većinu u parlamentu.


IslamBosna » Bugarska:Izraelska paranoja\nbugarska, hezbolah, izrael\nIzraelske službe bezbjednosti dobile su dojave da su na izraelske državljane na aerodromima u Evropi, prije svega u Sofiji, pripremaju atentati, objavili su izraelski mediji.\nBugarska je, prema toj informaciji, u centru zbog velikog broja Izraelaca koji dolaze u zimske turističke centre, a sumnje da bi libanska šiitska organizacija Hezbolah mogla da izvede atentate na izraelske državljane u Sofiji prenio je i izraelski dnevnik “Izrus”.\nVojni izvori naveli su da Hezbolah priprema terorističke akcije povodom četvrte godišnjice od ubistva lidera oružanog krila ove organizacije Imada Mugnija.\nŠef Odseka za bezbjednost pri izraelskom Ministarstvu transporta Dani Šenar zatražio je od evropskih službi bezbjednosti da obezbeđuju izralske građane i vrše kontrolu uz pomoć specijalno obučenih pasa.\nBugarsko Ministarstvo transporata saopštilo je da se na aerodomu u Sofiji provode standardne mjere bezbjednosti i da se provjerava svaka informacija o terorističkim prijetnjama.\nMinistar unutrašnjih poslova Bugarske Cvetan Cvetanov rekao je da za sada nema razloga za povećanje stepena bezbjednosti i da bugarske službe svakodnevno razmjenjuju informacije sa evroatlantskim partnerima. “Sprovode se standardne procedure i preduzimaju stanardne mere bezbjednosti”, rekao je Cvetanov.\nIz bugarskog Ministarstva inostranih poslova saopšteno je da ne posjeduju informacije da se pripremaju atentati na izgraelske državljane u Bugarskoj i da nema mjesta panici.\n“Učinili smo apsolutno sve kako bi provjerili da li su ove informacije tačne, ali za sada ne postoji nikakva opasnost”, rekla je portparol bugarskom MIP-a Vesela Černeva.\nOna je dodala da Bugarska nije dobila zvaničnu potvrdu da se na njenoj teritoriji pripremaju teroristički napadi kako su javili izraelski mediji, te dodala da su vlasti u Sofiji u stalnom kontaktu sa Izraelom.


EBRD širi program GEFF za energetsku efikasnost za domaćinstva na Zapadnom Balkanu - Balkan Green Energy News\nProgram finansiranja zelene ekonomije (GEFF) je omogućio vlasnicima 9.000 stambenih jedinica na Zapadnom Balkanu da unaprede energetsku efikasnost u svojim domovima. EBRD je objavio da je u saradnji s donatorima povećao taj program na 135 miliona evra i da će sledeće godine biti opredeljeno još sredstava. Učesnici na predstavljanju rezultata i planova za GEFF naglasili su da je u interesu zemalja regiona i građana da ozelene svoje privrede.\nProgram finansiranja zelene ekonomije (GEFF) za Zapadni Balkan osnovala je Evropska banka za obnovu i razvoj (EBRD) uz podršku donatora. Reč je o specijalizovanim kreditnim linijama za fizička lica za ulaganja u energetsku efikasnost, uz podsticaje za investicije koje daje Evropska unija.\nProgram finansiraju Savezno ministarstvo finansija (BMF) Austrije i bilateralni donatori u okviru Investicionog okvira za Zapadni Balkan (WBIF). Deo je Regionalnog programa energetske efikasnosti (REEP) za Zapadni Balkan, a sprovodi se u partnerstvu sa Sekretarijatom energetske zajednice. GEFF je u martu proširen na Crnu Goru.\nSmanjenje emisija je ekvivalentno uklanjanju 7.700 automobila s puteva\nZa manje od četiri godine, više od 9.000 domaćinstava u regionu Zapadnog Balkana uložilo je 45 miliona evra preko GEFF-a u tehnologije za uštedu energije kao što su toplotne pumpe, novi prozori ili solarni paneli. Ova unapređenja su rezultirala smanjenjem emisija ugljen-dioksida za više od 12.000 tona godišnje, što je ekvivalentno uklanjanju 7.700 automobila sa ulica.\nTaj zajednički program energetske efikasnosti za stambene objekte uvećan je sa 85 na 135 miliona evra, a sledeće godine će biti opredeljeno još sredstava, rekli su predstavnici EBRD-a i njegovih partnera na ceremoniji dodele priznanja GEFF programa za Zapadni Balkan, gde su predstavili postignuća.\nSložili su se da je u interesu zemalja regiona i građana da ozelene svoje privrede i shvate klimatske izazove kao priliku za delovanje na polju zaštite životne sredine koje će ih pritom učiniti konkurentnijima. U okviru ovog onlajn događaja održana je panel diskusija o planovima za dalje ozelenjavanje privreda u regionu u skladu sa Zelenom agendom EU i Ekonomskim i investicionim planom za Zapadni Balkan.\nEU dosad donirala 27 miliona evra za bespovratne podsticaje za domaćinstva koja koriste GEFF-ove kredite\nSredstva se plasiraju preko lokalnih finansijskih institucija, a domaćinstva mogu da se prijave za namenske kredite. Po okončanju investicije, korisnici dobijaju bespovratni podsticaj u visini do 20 odsto iznosa zajma. Te grantove finansira EU, koja je dosad obezbedila 27 miliona evra.\nNa GEFF-ovim veb stranicama dostupan je katalog prodavaca i distributera tehnologije\nViše od 4.000 proizvođača i prodavaca visokoefikasnih zelenih tehnologija na Zapadnom Balkanu sertifikovano je i uvršteno u katalog nazvan Tehnološki selektor. Dostupan je na GEFF-ovim veb stranicama za Albaniju, Bosnu i Hercegovinu, Crnu Goru, Kosovo, Severnu Makedoniju i Srbiju. Potencijalni korisnici mogu da pretraže raspoloživu opremu poput toplotne izolacije, visokoefikasnih kotlova, toplotnih pumpi, solarnih kolektora ili solarnih grejača za vodu i fotonaponskih sistema.\nNa pomenutom događaju je odato priznanje grupi od 18 partnerskih finansijskih institucija koje su učestvovale u prvoj fazi programa i 32 najaktivnija i najposvećenija dobavljača. EBRD je u čast zajedničkih napora donatora GEFF programa, partnerskih finansijskih institucija, proizvođača i dobavljača zelenih tehnologija donirao 1.000 stabala koja će sredinom novembra biti posađena širom regiona.\nMerama za energetske uštede se smanjuju emisije i troškovi za električnu energiju\n„Izuzetno smo zadovoljni što je naša podrška omogućila velikom broju domaćinstava na Zapadnom Balkanu da investira u unapređenje energetske efikasnosti svojih domova, što je dovelo do smanjenja emisija štetnih gasova, kao i troškova električne energije. Borba protiv zagađenja vazduha i smanjenje energetskog intenziteta su naši glavni prioriteti za region i nastavićemo sa pružanjem podrške preko GEFF-a kao jednog od naših ključnih instrumenata za stambeni sektor“, izjavila je direktorka EBRD-a za finansijske institucije za region Zapadnog Balkana i Istočnu Evropu Aleksandra Vukosavljević.\nEvropska komisija je spremna da podrži sprovođenje Zelene agende za Zapadni Balkan, navodi Richard Masa, šef sektora Investicionog okvira za Zapadni Balkan (WBIF) Evropske unije. U sklopu finansiranja iz programa IPA III, izdvojeno je 500 miliona evra za tu svrhu, napomenuo je.\n„WBIF će podržati implementaciju Zelene agende ozelenjavanjem prethodnih i budućih investicija u svim svojim sektorima kao i davanjem prioriteta ulaganjima u tehnologije koje mogu ubrzati zelenu tranziciju“, naglasio je Masa.\nTreppel: Pojedinci i siromašnija domaćinstva treba da uvide prednosti investicija u energetsku efikasnost i iskoriste ih, istovremeno doprinoseći borbi protiv klimatskih promena\n„Austrija snažno podržava GEFF program na Zapadnom Balkanu da bi promovisala investicije domaćinstava u energetsku efikasnost i omogućila pojedincima, kao i siromašnijim domaćinstvima, da uvide prednosti takvih investicija i iskoriste ih, istovremeno doprinoseći održivim, ekološki prihvatljivim unapređenjima i borbi protiv klimatskih promena“, navodi Leander Treppel, direktor odbora EBRD-a za Austriju.\nVioleta Kogalniceanu, šefica odeljenja za infrastrukturu i energetsku efikasnost u Sekretarijatu energetske zajednice, izjavila je da je uspeh programa GEFF na Zapadnom Balkanu dokaz da se ulaganja u energetsku efikasnost domaćinstava sama isplaćuju kroz uštede koje ostvaruju. „Pored toga, to pokazuje da dobar program koji mudro kombinuje dijalog o regulativi, tehničku podršku, spremnost EBRD-a da kreditira partnerske finansijske institucije, i grantove EU u formi podsticaja može u značajnoj meri uticati na tržište“, dodala je.\nTagovi: dekarbonizacija, EBRD, energetska efikasnost, energetska tranzicija, Energetska zajednica, Evropska komisija, GEFF, obnovljivi izvori energije, Violeta Kogalniceanu, WBIF\nPočetna » Vesti » OIE » EBRD širi program GEFF za energetsku efikasnost za domaćinstva na Zapadnom Balkanu


Vesti online / Sport / Fudbal / Partizan otvara sezonu protiv Pjunika\nPrvotimci Partizana treniraju u Zemunu\nNa noge crno-belima dolazi jermenski devetostruki šampion Pjunik, koji gaji ambicije da preskoči crno-bele. Naime, tamošnji šampion na čelu kluba ima čoveka koji je istovremeno i predsednik njihovog saveza, pa je shodno tome u mogućnosti da u svom klubu napravi reprezentaciju. Ipak, lepa stvar u svemu ovome je što se fudbal, ipak igra i na terenu, a ne samo u kabinetima.\nTihe note iz Partizana ovog leta doprinose tome da mnogi sa nevericom gledaju ka Topčiderskom brdu i Partizanovom evropskom putu ovog leta. Ali, opečeni iskustvom prethodnih godina, kada se „talambasima“ najavljivao pohod na Ligu šampiona, crno-beli ovog puta ne „talasaju“ mnogo. Tako je i trener Stanojević u novinarska pera izrekao da bi bio zadovoljan i sa minimalnom pobedom, bez primljenog gola.\nŠta se kuva u "domaćem loncu“, pokazaće prvih 90 minuta ovog dvomeča. Pripreme su prošle i sada kreće ono pravo. Premijerni evropski meč protiv Pjunika igra se u sredu od 20.45h na stadionu Partizan.\nDan pred meč, crno-beli su izašli pred medije na zvaničnu pres konferenciju, a kada je zvanična, onda se zvanično i zbori.


Ahmad Kasim vozio je kući svoju porodicu koja je provela četiri dana kod roditelja njegove supruge u petak ujutru kada se dogodila eksplozija, a geleri pogodili njihovo vozilo, saznaje AP.\nKasim, 52-godišnji farmer, njegova supruga, dva sina i dve kćerke zadobili su povrede u eksploziji koja je očigledno izazvana projektilom ispaljenom iz američkog drona.\nPetoro članova Kasimove porodice otpušteno je iz bolnice, ali je njegov najmlađi sin 10-godišnji Mahmud i dalje na intezivnoj nezi u bolnici u Idlibu jer je zadobio ozbiljne povrede glave.\nKasim je kazao da su mu lekari rekli da bi njegov sin mogao imati trajne poteškoće da pomera levu ruku i nogu zbog traume na mozgu.\nKasimovoj supruzi Fatimi Gargu (48) slomljena je leva noga, dok su njegove kćerke Hiba (16) i Batul (15) i 12-godišnji sin Valid zadobili povrede koje nisu bile opasne po život.\nOn je rekao i da jedna od njegovih kćerki ne može da hoda otkako je nekoliko komada gelera uklonjeno iz njenog tela.\nMeta napada drona je bio čovek na motociklu kojeg je Kasim pokušavao da pretekne, rekao je on.\nAmerička vojska je saopštila da je izvela napad iz daljinski upravljanog aviona MQ-9 u petak u blizini grada Idliba, gađajući jednog od višerangiranih vođa i planera Al Kaide.\nPrvobitna revizija ovog napada ukazuje na potencijal za moguće civilne žrtve, dodaje se.\n-Gnušamo se gubitka nevinih života i preduzimamo sve moguće mere da ih sprečimo. Mogućnost civilnih žrtava odmah je prijavljena Centralnoj komandi SAD, rekao je kapetan Bil Urban, portparol CENTCOM-a.\nOn je dodao da će biti pokrenuta istraga o optužbama i da će biti objavljeni rezultati kada bude potrebno.\nRusija Sirija džihadisti ISIS al kaida Sirija rat SAD vesti


VUJOVIĆ STEŽE KAIŠ Ovo je plan ministra finansija za 2016. godinu - PKS-RPK Novi Sad\nPrvi na razgovorima o raspodeli para iz državne kase našli su se ministar energetike Aleksandar Antić i prvi čovek srpske kulture Ivan Tasovac, koji su u četvrtak izložili svoje finansijske potrebe za narednu godinu, dok su u petak isto to uradile i ministarke poljoprivrede i državne uprave Snežana Bogosavljević Bošković i Kori Udovički. Izvor “Blica” iz Vlade Srbije tvrdi da su sva četiri ministra iz Vujovićevog kabineta izašla nezadovoljna jer im nije u potpunosti prihvaćena radna verzija potrebnih para za 2016.\nTreća revizija MMF\nIz Ministarstva finansija indirektno su potvrđena saznanja “Blica”.\n– Konsultacije oko budžeta su počele s resornim ministrima, a očekujemo da do kraja naredne nedelje radna verzija bude pred Vladom Srbije. Treća revizija MMF bi trebalo da se odobri 19. decembra i do tada bi budžet trebalo da je usvojen – rečeno nam je u Ministarstvu finansija.\n– Ministar Vujović ima okvirni plan prihoda i rashoda za narednu godinu i u skladu sa tim, ali i sa obavezama preuzetim od MMF tražio je od svojih kolega da obaveze prilagode takvim projekcijama. Zato su im upućene detaljne instrukcije u koje moraju da se uklope, a koje podrazumevaju da troškovi moraju da se smanje ili da ostanu na nivou ove godine. Posebno je insistirao na smanjenju izdataka za zaposlene, koji moraju u budžetu za narednu godinu da budu manji od jedan do tri posto.\nTaj deo najviše je zaboleo ministre Antića, Tasovca, a posebno ministarku Bošković, koja je tražila da joj se odobre sredstva za zapošljavanje bar 50 ljudi u Upravi za agrarna plaćanja – kaže naš izvor.\nOn dodaje da je ministar Vujović čvrst i da neće popustiti pred pojedinačnim zahtevima ministara koji imaju na umu samo svoje resore, jer ne želi da se poremeti celokupna finansijska projekcija za narednu godinu.\n– U petak je Vujović primio i Kori Udovički, koja je u javnosti iznela optužbu da se ministar finansija ne pridržava standarda o smanjenju broja zaposlenih u svom resoru, o čemu se samo usput razgovaralo. Vujović je i njoj, kao i trojici njenih kolega tražio korekcije u troškovima i upozorio ih da ukoliko to ne urade, da će im on skresati sve troškove koji nisu u skladu sa instrukcijama koje su definisane – objašnjava naš sagovornik.\nPrema njegovim rečima, Vujović, naime, ima na umu šta se mora uraditi u narednoj godini, ali i u 2017. kada bi trebalo da se smanji udeo plata sa devet na sedam odsto BDP. Pored toga, ministar finansija smatra da deficit u narednoj godini ne sme da pređe četiri odsto BDP.\n– Danas bi trebalo da svoje planove iznese ministarka saobraćaja Zorana Mihajlović, a narednih dana i ostali. Radna verzija bi na Vladi trebalo da se pojavi posle 28. novembra, a u Skupštini bi trebalo da se projekcija budžeta pojavi 9. ili 11. decembra – oblodani oje naš sagovornik upućen u postupak „konstrukcije“ budžeta.


Faktor | "Majke Srebrenice" podnijele prijavu protiv Holandije u Strazburu\n"Majke Srebrenice" podnijele prijavu protiv Holandije u Strazburu\nHolandski bataljon je učestvovao u deportaciji ljudi, te odvajanju muškaraca od žena\n"Majke Srebrenice" podnijele su prijavu protiv Holandije pred Evropskim sudom za ljudska prava (EctHR) u Strazburu, saopćeno je iz advokatskog ureda "Van Diepen Van der Kroef".\nIz advokatskog ureda objašnjavaju da "Majke Srebrenice", predstavljajući više od 6.000 članova porodica stradalih u srebreničkom genocidu, od 2007. godine vode sudski postupak protiv Holandije jer "u julu 1995. godine nije poduzela mjere da zaštiti muškarce i dječake u sigurnoj zoni Srebrenice", stavljajući sigurnost Holandskog bataljona na prvo mjesto.\n-Holandski bataljon je učestvovao u deportaciji ljudi, te odvajanju muškaraca od žena, pri tome ne čineći dovoljno da zaštiti prava muškaraca i žena na život i zabranu mučenja - navodi se u saopćenju.\nHolandski Vrhovni sud je 19. jula 2019. godine donio presudu, baš kao i okružni i apelacioni sud Holandije, da je ova država postupila protivzakonito jer je 13. jula 1995. Holandski bataljon poslao grupu od 350 muškaraca iz hangara koji se nalazio u bazi Holandskog bataljona u Potočarima – iako je bilo jasno da su muškarci u velikoj opasnosti i da postoji mogućnost da će biti ubijeni.\nKako se navodi, Vrhovni sud je ograničio odgovornost Holandije na deset posto, jer bi "muškarci ionako bili ubijeni, čak i da im je dozvoljeno da ostanu u hangaru".\n-Odluka Vrhovnog suda u tom je pogledu potpuno proizvoljna i predstavlja povredu prava na pošteno suđenje. Činjenica da se nakon gotovo 13 godina pravna bitka još nije završila razočaravajuća je za "Majke Srebrenice" - navodi se u saopćenju.\n-Uprkos tome, država Holandija do sada nije pokazala spremnost da razgovara o rješenju koje bi bilo u skladu sa presudom Vrhovnog suda, ali će "Majke Serebrenice" nastaviti svoju borbu za pravdu - navodi se u saopćenju.\nPrikupili više od milion eura: U Nizozemskoj nekoliko hiljada ljudi pješačilo 40 kilometara za izbjeglice\nPostignut dogovor u Skupštini KS: Kristić zakazuje sjednicu, Viteškić je vodi


U okviru ovog projekta možete da očekujete podršku u postizanju svog punog potencijala i stvaranju održive organizacije orijentisane ka cilju. Ovo ćemo postići tako što ćemo Vam pružiti stručnu podršku za interni i eksterni Makeover proces koji će Vam pomoći da napravite promjenu koju želite. U okviru ovog projekta su planirana dva treninga: prvi za internu, a drugi za eksternu transformaciju. Očekujemo da će sve organizacije koje se uključe u projekat imati na raspolaganju učesnike koji će biti prisutni na oba treninga.\nDrugi trening, posvećen eksternoj transformaciji, biće održan u Solunu u Grčkoj u junu 2019. godine, U okviru ove aktivnosti učesnici će imati priliku da steknu nova znanja o kreiranju i implementaciji strategija komunikacije i učiće o boljem angažovanju svojih ciljnih grupa, o masovnom finansiraju i propagiranju na društvenim medijima.\nDostupno samo za učesnike iz: SRBIJE, CRNE GOR, GRČKE, KOSOVA*, SLOVENIJE, ITALIJE I BOSNE I HERCEGOVINE


Aktivnosti Informativnog centra Fondacije Tempus u oktobru 2018. godine – Fondacija Tempus\nAktivnosti Informativnog centra Fondacije Tempus u oktobru 2018. godine\nInformativni centar Fondacije Tempus (Beograd, Terazije 39, I sprat), u sklopu svog mesečnog programa aktivnosti tokom oktobra 2018. godine, organizuje niz događaja:\nDogađaj je namenjen predstavnicima škola, predškolskih i ustanova za obrazovanje odraslih koji žele da saznaju više o Erazmus+ projektima koji omogućavaju finansiranje mobilnosti nastavnog i administrativnog osoblja u evropskim zemljama zarad profesionalnog usavršavanja.\nPrezentacija se održava u petak, 12. oktobra od 12:30 do 13:30 časova u prostorijama Informativnog centra Fondacije Tempus.\nViše informacija i registracioni formular možete naći ovde.\nDogađaj je namenjen studentima visokoškolskih ustanova u Srbiji koji su zainteresovani da jedan deo svojih studija provedu na stipendiranoj studentskoj razmeni u okviru programa Erazmus+.\nPrezentacija se održava u petak, 12. oktobra od 18 do 19 časova u prostorijama Informativnog centra Fondacije Tempus.\nOve aktivnosti održavaju se u okviru inicijative Erasmus days, koja obuhvata više od 550 različitih događaja namenjenih upoznavanju šire javnosti sa mogućnostima i rezultatima Erazmus+ programa, koji se, u toku dva dana (12. i 13. oktobra), sprovode sinhronizovano u više od 25 evropskih zemalja.\nPredstavnici organizacija i institucija koje planiraju da po prvi put učestvuju u Erazmus+ projektima na sesiji će, uz podršku i vođenje, moći da registruju PIC broj – jedinstveni identifikacioni kod potreban za učešće u programu Erazmus+. Sesija se održava u sredu, 31. oktobra od 12 do 13 časova u prostorijama Informativnog centra Fondacije Tempus.\nZa učešće na sesiji nije potrebna prijava, a potrebno je pripremiti osnovne podatke o organizaciji (kontakt podaci, matični broj, PIB, kontakt osoba) i poneti sa sobom laptop ili tablet.\nDogađaj je namenjen zaposlenima u osnovnim i srednjim školama, predškolskim i ustanovama za obrazovanje odraslih, koji, nezavisno od Erazmus+ projekata, žele da se usavršavaju i povezuju sa kolegama u Evropi putem Erazmus+ platforma i mreža: eTwinning, School Education Gateway, EPALE, Euroguidance, Europass i Eurydice. Prezentacija se održava u petak, 2. novembra od 17 do 18 časova u prostorijama Informativnog centra Fondacije Tempus.\nOve aktivnosti održavaju se u okviru Erazmus+ nedelje (29. oktobar – 2. novembar 2018.), a namenjene su zaposlenima u školama i predškolskim ustanovama, praktičarima i edukatorima u obrazovanju odraslih, studentima i mladima (uzrasta 13-30 godina) i drugim zainteresovanima za učešće u Erazmus+ programu.\nPrezentacija i razgovor su namenjeni svima onima koji žele da iz ličnog iskustva saznaju kako izgleda jedna mobilnost kroz Erazmus+ program, koje sve aktivnosti ona obuhvata i zašto je značajna za nastavnika lično, ali i za celu školu. Događaj se održava u utorak, 23. oktobra u 18 časova u prostorijama Informativnog centra Fondacije Tempus, a svoja iskustva mobilnosti kroz Erazmus+ program sa kolegama će podeliti nastavnici koji su nedavno boravili na mobilnosti u partnerskim školama u Evropi.\nFondacija Tempus – Euroguidance centar organizuje predavanje namenjeno učenicima završnih razreda osnovnih i srednjih škola, ali i svim drugim zainteresovanima, u cilju podrške pri donošenju odluke o nastavku obrazovanja.\nPredavanje se održava u četvrtak, 25. oktobra u 18 časova u prostorijama Informativnog centra Fondacije Tempus.\nDogađaji i aktivnosti izvan Info centra\nTokom sajamskog programa, u zgradi Rektorata Univerziteta u Nišu, Info centar Fondacije Tempus predstaviće mogućnosti za mobilnost studenata, nastavnog i nenastavnog osoblja kroz programe Erazmus+ i CEEPUS, putem prezentacije i promotivnog štanda (10-12 časova).\nTokom prvog dana sajamskog programa, u zgradi Rektorata Univerziteta u Beogradu, Info centar Fondacije Tempus predstaviće mogućnosti za mobilnost studenata, nastavnog i nenastavnog osoblja kroz programe Erazmus+ i CEEPUS, putem promotivnog štanda (10:30-15:30 časova).\nStalne aktivnosti tokom oktobra\nFondacija Tempus – Euroguidance centar organizuje za maturante individualne konsultacije – razgovore sa psihologom/savetnikom, kao još jedan način podrške prilikom donošenja odluke na pitanje: „Šta da radim posle mature?“. Tokom meseca oktobra konsultacije se održavaju svakog četvrtka (4.10, 11.10, 18.10, 25.10) u periodu od 14 do 17 časova u prostorijama Info Centra Fondacije Tempus (Terazije 39, Beograd). Za učenike koji nisu iz Beograda razgovori se odvijaju putem skajpa.\nViše informacija i registracioni formular za zakazivanje konsultacija nalaze se ovde.


PREDSEDNIK Srbije Aleksandar Vučić primio je danas akreditivna pisma novog šefa Delegacije Evropske unije u Republici Srbiji Emanuelea Žofrea.\nNa Instagram profilu "budućnostsrbijeav" objavljene su i fotografije sa tog događaja.\nŽofre je uoči sastanka sa Vučićem istakao da želi da jača odnose Beograda i Brisela, kojima je zajednički cilj da Srbija postane članica EU.\n- Delimo zajednički cilj da Srbiju učinimo novom članicom EU - napisao je Žofre na Tviteru.\nPredajom akreditiva predsedniku Srbije Aleksandru Vučiću Žofre je zvanično preuzeo dužnost novog šefa Delegacije EU u Srbiji.\nAleksandar Vučić EU Emanuel Žofre šef misije EU


Zaboravite na Google i Amazon i investirajte u ove azijske gigante - Automatika.rs\nNaslovna Vesti Razno Zaboravite na Google i Amazon i investirajte u ove azijske gigante\nMnogi investitori su ostvarili enorman profit od kako je američka tehnološka industrija doživela ekspanziju, ali da li bi sada trebali da preusmere svoj novac na njihove brzo-rastuće rivale u Aziji?\nInvestitori su pohrlili na Facebook, Google, Netflix i Amazon i profitirali su zahvaljujući ogromnom porastu vrednosti ovih kompanija. Međutim, neki od stručnjaka za investiranje novčanih stredstava su došli do zaključka, da azijski ekvivalenti mogu da im donesu daleko veći profit u bliskoj budućnosti.\nAzijski “Stat” – Samsung, kompanija koja se bavi proizvodnjom elektronike i telefona, zatim “Tancent” kineska internet kompanija, “Alibaba” kao najveći kineski portal za online kupovinu – sve su to kompanije od kojih se očekuje da će rasti brže i trajati duže, od svojih američkih rivala.\nTancent je na primer, doživeo veliki porast. Njegova vrednost se povećala za 5000pc u poslednjih 10 godina, i nedavno je proglašen za najbogatiju kompaniju u Aziji.\nJames Yardley, analitičar u “Chelsea Financial Services” kaže, da je Tancent sa vrednošću od oko 250 milijardi, jedan od rivala Google-u i Apple-u, koje su sada najveće kompanije na svetu.\nAli uprkos zavidnom porastu, do danas, ove kompanije imaju još posla pred sobom. Kako kaže gospodin Yardley: “Neke od ovih kompanija imaju stvarno naprednu tehnologiju, u nekim slučajevima bolju od zapadne”, i kaže: “A postoji još potencijala za rast – one mogu prodavati nastajućim srednjim klasama u Aziji, dok su zapadna tržišta dosta zrelija.”\nJoš jedan faktor potpomaže rast ovih kompanija, a to je da u Kini, tj. u Aziji generalno, pojedinci prihvataju nove tehnologije mnogo brže, preskačući zapadne kupce.\nKoliko je zapravo jednostavno investirati u ovakve kompanije?\nBritanski investitori mogu direktno da kupe akcije od Samsunga ili Alibabe, na isti način, kako bi kupili i neke akcije sa američkog tržišta. Međutim, Tencent-u je veoma teško pristupiti kao individualni investitor, zbog zakonskog ograničenja o inostranim investitorima, da sarađuju sa kineskim kompanijama koje su navedene kao kompanije koje posluju samo u okviru svoje zemlje.\nOni koji se odluče da kupe, bilo koju ovakvu kompaniju, treba da budu svesni da su takve kompanije mnogo rizičnije za poslovanje od nekih drugih preduzeća, jer su njihove procene veoma visoke i one su fokusirane na određena tržišta i sektore. Takođe su izloženi riziku kursnih razlika, dok su neki profesionalni investitori zabrinuti oko standarda korporativnog upravljanja u Kini.\nPrethodni tekstŠvedska planira potpuni prelazak na obnovljive izvore energije\nSledeći tekstNa MIT-u se programira humanoidni robot za potrebe istraživanja Marsa


Neznalica u pandemiji\nDa je danas magazin NIN ono po čemu je bio poznat – časopis sa vrhunskim novinarima, kolumnistima i kritičarima – ovo reagovanje bilo bi objavljeno u tom nekada uglednom nedeljniku. Međutim, znajući da bi tekst reagovanja bio „iskasapljen“ od strane uredništva, kao što se već više puta desilo kada je NIN prenosio određene stavove predstavnika Ministarstva kulture i informisanja ili informacije iz naše kuće, reagovanje na tekst–politički pamflet pod naslovom „Epidemija neznalica“, autorke Radmile Stanković, objavljen u NIN-u 16.4.2020. godine, prinuđeni smo da postavimo na sajtu Ministarstva.\nU svom novinarskom radu neretko sklona verovanju „čaršijskim pričama“ i prenošenju informacija iz neproverenih ili nepouzdanih izvora, te u skladu s tim prekrajanju činjenica i kreiranju neke samo njoj i njenim političkim mentorima znane realnosti, autorka teksta je ovaj put prešla granice pristojnosti, o profesionalnosti da i ne govorimo. Pre nego što uperi prst u čitavo Ministarstvo i bez ikakvog utemeljenja etiketira zaposlene u njemu, novinarka Stanković bi u skladu sa dobrom novinarskom praksom trebalo da proveri činjenično stanje.\nA činjenice govore sledeće. Vlada Republike Srbije preduzela je niz mera za suzbijanje negativnih efekata pandemije Kovida-19, a neke od njih su posebno povezane sa sektorom kulture, umetnicima, umetničkim kolektivima, kulturnim operaterima, kulturnim institucijama i organizacijama. Usvojen je Program ekonomskih mera u iznosu od 5,1 milijarde evra. Posebna davanja su namenjena mikro, malim i srednjim preduzećima, za koja će biti izdvojeno 700 miliona evra, a deo toga opredeljen je i kulturi odnosno audio-vizuelnom sektoru. Jedna od usvojenih mera je da će svakom punoletnom građaninu biti isplaćen iznos od 100 evra u dinarskoj protivvrednosti, uljučujući zaposlene u oblasti kulture. Plate u javnim organizacijama i ustanovama kulture ostaju na istom nivou, a privremeni ugovori neće biti otkazani.\nOd samog početka vanrednog stanja uzrokovanog pandemijom Kovida-19, Ministarstvo kulture i informisanja aktivno se zalaže da niko od radnika u kulturi ne ostane bez prihoda. Vladi je upućen konkretan predlog mera odnosno pomoći u iznosu od po 30.000 dinara mesečno, u naredna tri meseca, koja bi bila uplaćena na račune reprezentativnih udruženja u kulturi radi dalje distribucije samostalnim umetnicima, saglasno broju umetnika koji se vode u evidenciji.\nKada je reč o tome da su „umetnici učinili sve“, kako tvrdi autorka teksta, Ministarstvo je od Koordinacionog odbora reprezentativnih udruženja tražilo preciznu evidenciju samostalnih umetnika, u kojoj je taksativno navedeno kome je sve od samostalnih umetnika uskraćeno ili u većoj meri onemogućeno bavljenje svojom delatnošću, imajući u vidu da u kategoriji samostalni umetnik postoji širok dijapazon delatnika koji nisu svi jednako pogođeni aktuelnim dešavanjima. Takvu evidenciju Ministarstvo kulture i informisanja nije dobilo, ali je uprkos tome izašlo s predlogom da se svim samostalnim umetnicima linearno dodeli pomoć, kako bi se stvari ubrzale i podrška stigla na vreme.\nMožda Radmila Stanković ima vidovite sposobnosti pa zna da su svi samostalni umetnici usled pandemije jednako ugroženi odnosno da su svi na ivici gladi i da nemaju za golu egzistenciju. Isto tako verujemo da u novinarkinom univerzumu budžet jedne države predstavlja neku apstraktnu kasu iz koje se uzimaju sredstva u skladu sa željama i potrebama ministarstava. Vidovitost i verovanja su dozvoljena, ali u novinarskom poslu spekulacije i improvizacije nisu dozvoljene ili barem nisu poželjne. Kada se već bavi modalitetima pomoći samostalnim umetnicima koje su primenile druge države, novinarka Stanković trebalo bi da zna da je jedna od zemalja koje u svom tekstu pominje kao uslov navela da je pomoć namenjena „samostalnim umetnicima koji mogu dokazati da im je zbog posebnih okolnosti uslovljenih korona virusom onemogućeno ili bitno otežano obavljanje umetničke delatnosti“. Ministarstvo kulture i informisanja u svom predlogu za državnu pomoć samostalnim umetnicima nije postavljalo nikakve uslove, što svaki dobronameran građanin Srbije može lako da ustanovi.\nSagledavajući sve aspekte i načine na koji se NIN bavi kulturnom scenom u Srbiji, pokazalo se da uredništvo te medijske kuće i novinarka Stanković u svojoj političkoj ostrašćenosti nisu u stanju da razluče istinu od laži, profesionalizam od laicizma, dobru volju od patološke želje i potrebe da sve izgleda crno iako je stvarnost daleko od toga. Izreka kaže da „pola istine je često jedna velika laž“. Čitajući tekst „Epidemija neznalica“ možemo samo da zaključimo da je nedostatak promila istine ne često, već uvek, najveća laž. I umesto što na prostački i bulevarski način vređa pomoćnicu ministra, gospođi Stanković bilo bi bolje da smanji svoju zluradost i neobaveštenost i to u korist objektivnosti i korektnosti u pisanju.\nVatreno krštenje novog sastava Ministarstva kulture i informisanja\nKoronavirus Ministarstvo kulture i informisanja NIN Radmila Stanković\n← Most people are in quarantine, but the enemies of press freedom are not\nDragi gledaoci, dobro došli u moj krevet →


Srna 10.08.2012 09:10\nBANJALUKA - Direktor Željeznica Republike Srpske (ŽRS) Dragan Savanović poručio je da je spreman da podnese ostavku ako Vlada ne prihvati novi prijedlog sanacije i rekonstruisanja ovog javnog preduzeća koji priprema uprava.\nU međuvremenu, Nadzorni odbor je za 22. avgust sazvao vanrednu sjednicu Skupštine akcionara na kojoj će biti razmatrani i prijedlozi o novom kreditu za tekuću likvidnost i o odgođenom plaćanju poreza i doprinosa.\nSavanović je naveo da je planirano zaduživanje od 10 miliona KM kod Komercijalne banke za isplatu tri plate i topla obroka na osnovu sporazuma koji je potpisan sa radnicima prošle godine nakon štrajka.\n"Euroblic" piše da je od januara do kraja juna napravljen minus od gotovo šest miliona KM, a akumulirani gubitak je 191 milion KM, dok su obaveze ŽRS-a čak 294 miliona KM, a potraživanja 28 miliona KM.\nPremijer Aleksandar Džombić pozvao je menadžment 16. jula, nakon tematske sjednice Vlade posvećene stanju u ŽRS-u, da podnese ostavku ako u roku od 90 dana ne donese plan koji će garantovati sanaciju i opstanak ovog preduzeća.\nIstražna komisija za Agrokor prestala s radom\nAustrija želi da bude dio Puta svile\nTodorić najavio ocjenu ustavnosti leks "Agrokora"\nNova zapošljavanja u "Dermalovom" pogonu u Kneževu


Španija ubedljivo porazila juniorke Srbije na EP - SportFem\nU drugom kolu Evropskog prvenstva za igračice rođene 2004. godine i kasnije, ženska vaterpolo reprezentacija Srbije poražena je od Španije rezultatom 19:5.\nEkipa Ivane Ćorović je posle ubedljive pobede nad Češkom, u prvom kolu turnira u Šibeniku, dobro počela i protiv favorizovane Španije. Već u prvom minutu je Lili Kučera odbranila peterac, a sredinom prvog perioda je Tijana Lukić sa dva gola donela Srbiji vođstvo od 2:1.\nUsledila su četiri gola Španije, ali je Srbija bila rezultatski u igri do sredine drugog perioda. Međutim, Španija je opravdala ulogu favorita i serijom od 11 golova u nizu je stigla do nedostižne razlike.\nNajefikasnija u timu Srbije bila je Tijana Lukić sa tri gola, dok su Jovana Todorovski i Milica Zelić dodale po jedan.\nU drugoj utakmici grupe A, u kojoj je Srbija, Izrael je sa ubedljivih 27:5 porazio Češku i posle dva kola je prvi na tabeli sa šest bodova, dok Španija i Srbija imaju po tri, a Češka i Velika Britanija su bez bodova.\nSrpske igračice će u trećem kolu biti slobodne, a naredni meč igraju u utorak od 21:00 protiv Izraela, koji je na nedavno odigranom turniru u Sentešu dva puta bio bolji od Srbije.\nŠpanija – Srbija 19:5 (5:2, 5:2, 6:0, 3:1)\nŠpanija: Tere, Urizar, Portiljo 2, Serano 1, Kasado 1, Moreno 3, Garsija, Munjoz 3, Kuenda 3, Bertran 1, Ruiz 5, Galinato, Kolominas.\nSrbija: Kučera, Andrejić, Lujić, Marinković, Tokić, Radonjić, Todorovski 1, Ilić, Lukić 3, Koreni, Pejčić, Zelić 1, Ivković.\nSrodni članciEvropsko prvenstvojuniorkepopularnovaterpolo reprezentacija srbije\nIznenađenje sa Banjice: Palilula postaje Partizan!


Iran Arabiji: Oslobodite ribare, platite odštetu - 22.06.2017, Sputnik Srbija\nUŽIVO "Azovstalj" neće biti obnovljen; Kadirov: U Ukrajini ratujemo protiv NATO-a\nIran Arabiji: Oslobodite ribare, platite odštetu\nIran je danas pozvao regionalnog rivala Saudijsku Arabiju da oslobodi iranske ribare, plati odštetu za ubijenog mornara i kazni one koji stoje iza ovog... 22.06.2017, Sputnik Srbija\nvesti, svet, iran, saudijska arabija\n14:55 22.06.2017 (Osveženo: 14:56 22.06.2017)\n© AFP 2022 / Filippo MONTEFORTEIranska zastava\nIran je danas pozvao regionalnog rivala Saudijsku Arabiju da oslobodi iranske ribare, plati odštetu za ubijenog mornara i kazni one koji stoje iza ovog „neodgovornog čina“, objavila je iranska agencija Fars saopštenje Ministarstva unutrašnjih poslova.\nPodseća se da su iranski mediji prošle nedelje izvestili da su pripadnici saudijskih pograničnih snaga otvorili vatru na iranski ribarski čamac u Persijskom zalivu, ubivši pritom jednog ribara, da bi potom vlasti Saudijske Arabije saopštile da su prilikom incidenta privele trojicu pripadnika Revolucionarne garde Irana.\nRibari ili mornari? Saudijci besni, Iran želeo da napadne platformu\n19 Jun 2017, 22:53\n„Ribari nisu bili naoružani… Saudijski (pogranični) čuvari ubili su jednog od mornara kada su otvorili vatru na čamce. Privedeni ribari treba da budu oslobođeni, šteta treba da bude isplaćena za jednog ubijenog, a one koji su bili umešani u neodgovorni čin treba kazniti“, prenela je agencija Fars saopštenje iranskog ministarstva.\nIran je u ponedeljak negirao da su trojicu pripadnika elitne Revolucionarne garde te zemlje u čamcu prepunom eksplozivom uhapsile vlasti Saudijske Arabije, preneo je AFP.\nNavedeno je da je šef odseka za pogranične poslove u iranskom Ministarstvu unutrašnjih poslova Madžid Agababaje kazao da su trojica uhapšenih ribari iz južne iračke luke Bušehr.\n„Ne postoji dokaz da su oni vojna lica“, rekao je Agababaje, a prenela agencija ILNA.\nSaudijska Arabija saopštila je prethodno da je zarobila trojicu pripadnika iranske Revolucionarne garde, koji su se nalazili u čamcu prepunom eksploziva koji je išao ka naftnoj platformi u Persijskom zalivu, i ocenila da je bio pokušaj terorističkog napada.\nAFP je preneo da je u saopštenju Ministarstva informisanja i kulture Saudijske Arabije navedeno da zarobljene iranske gardiste „sada ispituju saudijske vlasti“.\n22 Jun 2017, 09:46\nAgencija je navela da se ovo hapšenje desilo u trenutku povišenih napetosti između Saudijske Arabije i Irana.\n„Jasno je da je nameravan teroristički čin u saudijskim teritorijalnim vodama sa ciljem izazivanja teške štete po ljude i imovinu“, saopštilo je Ministarstvo informisanja i kulture Saudijske Arabije.\nAFP je podsetio da je ovo saopštenje stiglo 12 sati nakon što su saudijske vlasti objavile da su zaplenile oružje sa čamca zarobljenog na području naftnog polja Marjan u Persijskom zalivu.\nTada je saopšteno da je mornarica Saudijske Arabije ispalila pucnje upozorenja kada su tri mala čamca ušla u saudijske teritorijalne vode i velikom brzinom krenula ka naftnim platformama.\nAgencija je navela da u tom saopštenju nije pominjan eksploziv, niti kakva je vrsta oružja pronađena, već je samo pomenuto da je bilo za „subverzivnu namenu“.\nSaudijske vlasti su tada navele da su dva od tri čamca uspela da pobegnu.\nIran je u subotu optužio saudijsku Obalsku stražu za ubistvo iranskog ribara kada su dva ribarska čamca možda zalutala u vode Saudijske Arabije.\nUŽIVO "Azovstalj" neće biti obnovljen; Kadirov: U Ukrajini ratujemo protiv NATO-a11:00


DS: Nepostojeći odbor raspisuje nepostojeće izbore\nBeta 23. juna 2020. 16:25\nNa sednici Glavnog odbora Demokratske stranke održane u nedelju na dnevnom redu uopšte nije bilo raspisivanje izbora, niti je formiran nekakav organizacioni odbor za sprovodjenje izbora, saopštila je Informativna služba Demokratske stranke.\n„Ljudi koji su se proglasili za članove tog odbora, izabrali su se sami. Niko od članova Glavnog odbora(GO) koji su zvanično verifikovali svoje prisustvo na toj sednici nije učestvovao ni u kakvom izboru organizacionog odbora“, navedeno je u saopštenju.\nDodaje se da je sednica GO prekinuta posle usvajanja izveštaja o radu predsednika stranke jer je omanja grupa članova, zajedno sa drugim licima koja uopšte nisu članovi tog organa, onemogućila dalji rad.\n„Novinari koji žele da se bave temom nepostojećih unutarstranačkih izbora treba samo da pitaju one koji su ih tobože raspisivali koji stranački organ i kada je doneo tu odluku i koliko članova GO je za nju glasalo“, navedeno je u saopštenju.\nRanije danas deo članova glavnog odbora Demokratske stranke koji su se suprotstavili odlukama predsednika stranke Zorana Lutovca, najavili su izbore u stranci kao jedini način prevazilaženja krize u kojoj se DS nalazi.\nOni su naglasili da nisu pučisti i tvrde da na sednici Glavnog odbora Demokratske stranke nije usvojen izveštaj o radu predsednika jer kako kažu, nije ni podnet.\nTužioci: Sudjenje Tačiju počeće do septembra 2021, odlaganje rizik za…\nTepić: Telekom do 9. decembra da objavi detalje ugovora sa Igorom…\nAktivisti Jedan od pet miliona ostavili djubre sa Čukaričkog rukavca…\nTadić ne očekuje promenu politike SAD prema Kosovu\nSkupština Srbije 1. decembra o radu Agencije za borbu protiv…\nAktivisti Jedan od pet miliona ostavili djubre sa Čukaričkog…\nIsa Mustafa: Izabrati predsednika Kosova bez izlaska na…\nTužioci: Sudjenje Tačiju počeće do septembra 2021, odlaganje…